Munduko arazo guztiak ahaztuz - Altsasu - Guaixe.eus\nMunduko arazo guztiak ahaztuz\nErkuden Ruiz Barroso 2020-09-17 12:52\nIorita Antzerki Taldeko parte hartzaileak. IORTIA\n'Ya es la hora' antzezlana mustuko du Iortia Antzerki Taldeak irailaren 19an, larunbatean, 19:30ean, Altsasuko kultur gunean. Apirilean mustu behar zuten, eta lan handia egin dute oraingo egoerara moldatzeko\nAntzerkiak harrapatzen du. Iortia Antzerki Tailerreko parte hartzaileek argi dute. Probatzeagatik hasi ziren, eta dagoeneko bi, lau, hamar… urte daramatzate antzerki taldean. Apirilean Ya es la hora antzezlana mustu behar zuten, baina koronabirusak sortutako osasun krisialdiagatik, beste hainbat emanaldi bezala, bertan behera geratu zen. “Dena gelditu zenean, ez genuen aurrera jarraitzeko asmorik. Kontaktuan egon gara, baina ez genuen obrarekin jarraitu ez genuelako pentsatzen aurrera eramango genuenik”, azaldu du Birjiñe Albira tailerreko zuzendariak. Baina Iortia kultur gunea “martxan” jarri zenean, entseguetara itzuli ziren. Datorren larunbatean, irailak 19, 19:30ean, mustuko dute antzezlana.\nErronka handia izan dute, eta izango dute. “Berriz hastea bezala izan da. Testua nahiko ahaztuta geneukan, normala denez, eta berrestrukturatu behar izan dugu, pertsonaia batzuk lekuz aldatu…”. Lan handia izan dute atzetik. Gainera, erronka berri bati aurre egin behar izango diote: “Agertokiaren gainean, publikora begiratzen dutenean maskarak ikusiko dituzte. Ez dute jakingo zer pasatzen den haien buruetatik. Hori oso zaila da”. Baina agertokira igoko dira, “izugarria” delako. Kulturaren aldeko mezua zabaldu nahi dute ere: “Antzerkira, kontzertuetara eta emanaldietara joan behar dugu. Gurea izan edo beste bat izan”. Kultura garrantzitsua dela esan du Amelia Lapuente aktoreak.\nIortia Antzerki Tailerra “urtero aldatzen” da. “Bakoitzaren bizitzaren kontuak direla eta”. Hala ere, posible badute, gehienek errepikatzen dute esperientzia. Aurten bederatzi pertsonak osatzen dute tailerra, hamar Albirarekin. “Kopuru polita da. Zazpi eta hamar artean egon gara beti. Urte batean jende gehiegi egon zen, lana aurrera eramateko hemezortzi pertsona asko direlako”. Albiraren ustez, antzerki tailer bat egiteko kopuru egokiena zortzi pertsona dira.\nAmelia Lapuenteri betidanik gustatu zaio antzerkia. “Jolasteko beste modu bat da. Sormenezko joku bat da. Zoragarria da”. Gustura egiten du. “Berez lotsatia naiz, baina ez du zerikusirik”. Isabel Borregak ere lotsatia dela aitortu du, eta ez zuen inolaz ere irudikatzen bere burua agertoki batean. Alabagatik eman zuen tailerrean izena: “Nik esaten nion ezetz, nola igo behar nintzen ni oholtzara! Baina hainbeste tematu ondoren, izena eman nuen. Eta gustatu zitzaidan. Pena aurretik etorri ez izana”.\nBea Ganuza bere alaba da eta azaldu duenez, “antzerkia egitea oso ondo etorri zitzaidan”, eta horregatik amari izena emateko esan zion. “Lotsatia nintzen, baina orain lotsa pixka bat kendu dut eta egunerokotasunean ere ez naiz horren lotsatia”. Lotsak eta beldurrak alde batera uzteko balio duela esan dute antzezleek. “Dena gustatzen zait”, aitortu du Juani Santanok. “Adin honekin bizitza ematen dit. Jende zoragarria ezagutu dut”. Santano taldeko helduena da, eta antzerkia memoria lantzeko oso ona dela esan du. “Ohean nago, eta testua errepasatzen ari naiz. Bururako oso ondo dator”. Iortian entseatzera sartzen direnean “munduko arazo guztiak” ahazten dituztela esan dute. “Beste guztia kanpoan gelditzen da”.\nTaldekideekin sortu duten harremana gustatzen zaie ere tailerreko parte hartzaileei. “Terapia” dela esan du Rober Rodriguezek. “Erregistroa aldatzen dugu eta bizitzan eginen ez nukeen paper bat egiten dut. Hori gustatzen zait”. Antzerki tailerrak engantxatu ditu, eta urtero errepikatzen dute. Altsasuko Udalak aurten ere Iortia Antzerki Tailerra martxan jarriko du. Urriaren 1ean hasiko da, eta martxoaren 28an amaituko da, sortutako antzezlanaren mustutzearekin. Astearteetan 20:00etatik 22:00etara izanen dira tailerrak. Izena ematea irailaren 16an hasiko da eta 22ra arte iraungo du, iortia@kultura.net edo 948567272 telefonoan.\nIortia Antzerki Tailerraren bereizgarrietako bat da parte hartzaileek beraiek hutsetik sortzen dutela publikoaren aurrean erakutsiko duten antzezlana. “Tailer guztiek ez dute horrela funtzionatzen. Badira bertsioak egiten dituzten tailerrak, edo obra bat literalki interpretatzen dutenak. Bakoitzak modu batera egiten du”. Baina Albirak erabiltzen duen formulak “sormenerako ahalmen” handia eskatzen du: “Haiek pertsonaiak sortzen dituzte eta gero pertsonaiak akzio bat egiten jartzen dira. Ea zer gertatzen den”. Baliteke ideia baten hasiera izatea, eta hortik tiratzen dute. “Sormena” da gakoa. “Haria zuzendariak markatzen du, baina geuk ere ideiak ematen ditugu”.\nAurtengo antzezlana langabeziaren bulego batean gertatzen da, SEPE delakoetan, eta hainbat pertsonaia agertzen dira. Komedia dramatikoa dela esan daiteke. “Hasi ginenean bazen jendea ez zekiena SEPE zer zen. Orain denek dakite zer den SEPE”. Gaurkotasunezko gaia bihurtu da, nahigabe, irailaren 19an, 19:30ean, mustuko duten antzezlanaren istorioa.


Mediku espainiarrak ez dira errezeta medikoan kannabisa agindutakoaren aldekoak | Consumer\nMediku espainiarrak ez dira errezeta medikoan kannabisa agindutakoaren aldekoak\nHerbehereek urrats historiko bat eman dute kanabisaren landareari errezeta medikoaren bidez emateko aukera lehen aldiz emateari esker. Herbehereetako Osasun Ministerioko Kannabis-eko Medikuntza-Erabilerarako Bulegoa atzo hasi zen lehen dosiak farmazietan banatzen, eta bost gramoko kaxetan jarriko dira salgai, 40 eta 55 euro arteko prezioan. Salmenta-prezio hori “cofffee-shops”-ena baino handixeagoa da, 18 urtetik gorakoentzako establezimenduak, non Herbehereetan dagoeneko saltzen baitzen instalazio hori legez.\nBaina cannabis hori “ez da edonorentzat”, Herbeheretako Farmazialarien Erret Elkartearen bozeramailea den Caroline de Roos-ek azpimarratu zuen. “Medikuek tratamendu eraginkorrik ez duten pazienteei bakarrik preskribituko diete”, esan zuen. Gaixo talde horren artean, Herbeheretako Osasun Ministerioak esklerosi anizkoitza duten pazienteei, kimioterapia bidez tratatutako gaixotasunei, erradioterapiari, nerbio-nahaste kronikoak dituzten gaixoei eta minbizia eta hiesa duten gaixo batzuei kontatzen die. Roosek ere esan zuen farmazialariak gomendatuko duela hura arnastea edo infusioa egitea, drogaren errekuntzak eragin kaltegarriak izan ez ditzan, eta pazienteari jakinaraziko zaio farmakoekin izan ditzakeen interferentziak.\nBritainia Handiko Gobernuaren erabakia Britainia Handiak, Kanadak, Austriak eta Estatu Batuek cannabisa printzipio aktibo gisa erabiltzen duten prestakin farmakologikoak erabiltzearen aldeko apustua egin dute. Gaur egun, Espainian ez dauden bi farmako daude merkatuan: THC eta nabilona, haxixa eta haren deribatua. Saiakuntza gehienak landarearen estraktuen eta gaixoei kannabisaren onurak eskaintzen dizkieten deribatu sintetikoen bidez, baina eragin psikotropikorik gabe, hainbat gaixotasunen eraginkortasuna frogatzen saiatzen dira.\nEspainian zaila da aplikatzea\nHerbeheretako ekimena CciU gisa txalotu zuten Espainiako alderdi politikoek. Zoi la Riera Kongresuko Osasun Batzordean Kataluniako Taldearen bozeramaileak Gobernuari eskatu zion “sen ona” izateko eta kannabisaren aplikazio terapeutikoa aztertzeko.\nEkimenak, ordea, ez du horrenbesteko oihartzunik izan aditu espainiarren artean. Kontsultatutako medikuek eta zientzialariek neurri positiboa hartu dute, esperientzia kontrolatua delako, “baina gure herrialdean aplikatzeko zaila”. “Espainian ez dago giro egokirik, Herbehereetan bezala. Antzeko neurri batek eskandalua eragingo luke, farmazietan eta mediku-errezetaren pean ere bai”, dio Antonio Antón Onkologia Medikoko Espainiako Elkarteko lehendakariak.\nOnkologo honentzat, desberdina litzateke cannabisa printzipio aktibo gisa duen prestakin farmakologikoa izatea: “Botiken koktelak ditugu, minari, goragaleei, goserik ez izateari eta gaixo onkologikoek jasaten duten antsietateari aurre egiteko. Baina paziente batzuek ez dute tratamendura erreakzionatzen, eta haien bizi-kalitatea hobetu dezakete sintoma horiek guztiak hobetzen lagunduko lukeen prestakin bakarra bagenu, kalamuak lortzen duen bezala”.\nAntónen arabera, gaixoak cannabisaren onurei buruz galdetzen hasten dira, eta kontsultetatik egiten den gomendio bakarra da infusio gisa prestatzen saiatzea, erre gabe, errekuntzaren kalteak saihesteko. “Muturreko egoeretarako laguntza-irtenbide bat da”.\nEspainiako adituak kritikatzen dituen programa holandarraren akatsetako bat da landareari botikak emateak ez diola uzten sendagileari dosia doitzen, sendagai batekin gertatzen den bezala. “Erretzen bada edo infusioan hartzen bada zaila da hartzen diren kontzentrazioak arautzea”, dio José Antonio Ramos Atancek, Madrilgo Unibertsitate Konplutentseko Biokimika eta Biologia Molekularreko katedradunak.\nZientzialari horrek gaur egun ikertzen du cannabinoideek nola jokatzen duten cannabinoide endogenoan, Parkinson, esklerosi anizkoitza eta Alzheimerra bezalako gaixotasun neurologikoekin lotutako sistema kannabinoide endogenoan. Haren iritziz, kannabisaren konposatuek ikuspuntu terapeutikotik eraginkorrak izan daitezkeenez, “ez du ezer esaten erre behar izatearen alde”. “Drogaren aplikazio medikoak ikertzen ditugunok ziur gaude kanabisak erretzeak eraginkorra izan behar duela frogatzen bada, terminaletan bakarrik baimendu beharko litzatekeela”, dio.\nRafael Arroyok, San Carlos Unibertsitate Klinikako Esklerosi Anizkoitzaren Unitateko koordinatzaileak (Madril), uste du “inork ezin duela gaixoen espastikotasuna murriztu eta haien bizi-kalitatea hobetu dezakeen tratamendu baten aurka egin”. “Baina kanabisa lantegian erostea, dosiak doitu gabe, erabiltzeko modu ez oso egokia da”. Arroyo doktorearen arabera, hilabete honetan esklerosi anizkoitzaren mundu mailako biltzarrean kalamuaren benetako ondorioei buruzko datu berriak emango dira.\nerrezeta kannabisa médica-eu


Ninjato - Wikipedia, entziklopedia askea.\nNinjatoa edo ninjatōa (japonieraz 忍者刀, ninjatō?), ninjaken (忍者剣, 'ninjaken'?) edo shinobi katana (忍刀, 'shinobi katana'?), bezala ere ezaguna, ninja batek eramango lukeen sablearen izen arruntena da. Masaaki Hatsumik idatzitako Ninjutsu History and Tradition liburuaren arabera, sable hauek, nolabaitek forma eta tamaina barietatea izango lukete. Edonola ere, tradizionalki, Japonia feudaleko samuraiek erabilitako daito katana baino laburragoak ziren\nOhiko ninjatōa, katanaren eskutokia eta saya duen wakizashi edo ezpata labur bat izango litzateke, arerioagan, kalkulu akats bat eragiten zuena arma bere gordelekutik ateratzeko denborari dagokionez, uste baino azkarragoa battoujutsu teknika bat erabiltzea ahalbidetuz. Gainera, bere tamainak, katanaren aurrean, nolabaiteko abantaila ematen zion espazio itxi edo estuetan borrokatzerako orduan. Gainera, arma disimulatzeko balio zuen (bere erabiltzailea ninja bezala identifikatzea ahalbidetuko zuena), ohiko sable bat bailitzan. Zorroan geratzen zen toki gehigarria, gainera objektuak gorde edo ezkutatzeko erabil zitekeen.\nGaur egungo ninjatoa, ohi, zuzena da, tsuba (eskubabeslea) karratuarekin, baina ez da historikoki leiala. Masaaki Hatsumi liburuaren arabera, ninjen sablea, bakarrik "zuzena" zen garaikoen batez bestekoarekin alderatuta, askoz kurbatuagok zirenak, baina kurbatura pixka bat mantenduz.\n(Ingelesez)Link to BBC article from the Japan - No Surrender series\n(Ingelesez)Link at sword-buyers-guide.com to general article\n(Ingelesez)Link at Kris Cutlery.com\nOrriaren azken aldaketa: 14 martxoa 2021, 08:36.


Bilboko udalak eta T4 elkarteak GIB-aren/Hiesaren aurkako nazioarteko eguna ospatuko dute “Zu zara serofobiaren aurkako sendabidea” goiburuarekin - Bilbao Zerbitzuak\nBilboko udalak eta T4 elkarteak GIB-aren/Hiesaren aurkako nazioarteko eguna ospatuko dute “Zu zara serofobiaren aurkako sendabidea” goiburuarekin\nBilboko udalak eta T4 elkarteak GIB-aren/Hiesaren aurkako nazioarteko eguna ospatuko dute "Zu zara serofobiaren aurkako sendabidea" goiburuarekin\nYolanda Díez Osasun eta Kontsumo Saileko zinegotzi ordezkariak eta Álvaro Ortiz de Zarate T4ko koordinatzaile nagusiak, bi erakundeen izenean, manifestu bateratu bat irakurri dute gaur.\nUne hauetan, GIBa denen ahotan dabil, dela esposizio aurreko profilaxia (PrEP), dela diagnostikatzen diren kasuen kopurua, edo kasu horiekin zerikusia duten praktikak; eta, horren aurrean, Bilboko Udalak eta T4 elkarteak adierazi dute konpromisoa hartuta daudela GIBa erauzteko eta GIBaren bereizkeriaren kontra ekiteko, eta orobat prebentzioaren alde eta haren diagnostiko goiztiarraren alde. GIBaren-hiesaren aurkako Nazioarteko Eguna abenduaren 1ean izango den arren, Yolanda Díez Osasun eta Kontsumo Saileko zinegotzi ordezkariak eta Álvaro Ortiz de Zarate T4ko koordinatzaile nagusiak, bi erakundeen izenean, manifestu bateratu bat irakurri dute gaur.\nBilboko Udaleko Osasun eta Kontsumo Saileko zinegotzi Yolanda Díezek “prebentzioaren funtsezko eginkizuna” azpimarratu du. Zinegotziaren esanetan, «Bilboko Udalak bere konpromisorik zintzoena agertu nahi du “GIBak eragindako estigmaren eta diskriminazioaren aurkako borrokaren alde, bai eta prebentzio eta diagnostiko goiztiarraren alde ere».\nDiezek Bilboko Udala izan du aipagai, osasuna eta prebentzioa sustatzeko egiten duen lanagatik, lehentasunezko 6 ildo hauen bidez: gurasoen prestakuntza; prebentzioa nerabezaroan; prebentzioa gaztaroan; talde kalteberen prebentzioa indartzea; pertsona seropositiboen eta haien familien inklusioa faboratzea; eta gizarte- eta hezkuntza-bitartekariak gaitzea. Osasun eta Kontsumo Sailak hitzarmen bat du T4 elkartearekin, HIESaren birusak kutsatutako pertsonen eta haien sare sozialen Autolaguntza, Prebentzio eta Osasuna Sustatzeko Programak sustatu eta garatzeko udal esparruan.\nEra berean, Erriberako Merkatuko topaketa baliatu da «Zu zeu zara serofobiaren aurkako sendabidea» goiburua daraman kanpaina hirukoitz hau osatzen duten totemetako bat jasotzeko, zeina haren alde bakoitzean ageri baita. 2,5 metro baino garaiago da totema, eta Deustuko Letren Fakultatean, Ertzilla kalean, Deustuko Ingeniaritza Fakultatean eta Leioako Hezkuntza Fakultatean egon da erakusgai, dagoeneko. Hurrengo kokagunea Arte Ederren Fakultatea izango du. Hiru kanpaina daramatza euskarri bakar batean: lehena, » Orgullo de Cuidarnos /Harro eta Osasuntsu»; beste bat, «Hautemanezina=Kutsaezina»; eta, bestea, GIBarekin bizi diren pertsonen estigma eta bazterketa erauztearen alde egiten duena bertatik bertara: «Hau da GIBa duen pertsona baten itxura».\nHiru kanpaina horiek euskarri grafikoen bidez gauzatzen dira, baliabide desberdinekin, ele bitan, eta guztiak Euskadiko eta Estatuko gizarte- eta osasun-eragileekin elkarlanean. Apustu egiten dute, hala, herritarrengana hurbiltzeko eta haiekin harremanetan sartzeko metodo eta modu berri baten alde.\nKanpaina hirukoitzaren xedeak, ispilua barne\n«Harro eta Osasuntsu” kanpainak aldezkatzen du sexualitate balioetan aberats, positibo, atsegingarri, errespetuzko eta osasungarri baten bizitzea eta hartan heztea. Nabarmentzen ditu aniztasunaren balioa, desberdina izatearen aberastasuna eta T4 Elkarteak duela 27 urtetik egiten duen lan eta elkarrekiko sorkuntza komunitarioa: alegia, GIBari eta STIei (Sexu Transmisiozko Infekzioei) buruzko informazioa ematea, laguntza terapeutikoa, autolaguntzako taldeak, informazio sexologikoa, lubrifikatzaileen eta preserbatiboen banaketa, aholkularitza GIBaren tratamenduetan, sexu-hezkuntza, lagun egite sozial espezializatua eta komunitate-dinamizazioa. Totemaren bi aldek hori nabarmentzen dute; totema osatzen, bestalde, Fran Alvarador 2018ko Mr. Gayk lagundu du, urririk.\n«Hautemanezin=Kutsaezin» kanpainak, bestalde, serofobia erauztearen alde egiten du, eta, orobat, bultzatu nahi du jendeak jakin dezan ezen GIBa duen pertsona batek, tratamendua jasotzen badabil eta birus-karga hautemanezina badu, ezin diola kutsatu birusik beste pertsona bati. Totemean lelo hori erakusteaz landara, elkarteak elastikoak egin ditu, mezu hori eta #T4elkartea hastag-a agerian daramatzatenak. Elkarteko hainbat kide Bilboko GIBaren Oroimenezko banku gorrian kokatu dira argazkiak egin diezazkieten; hain zuzen, elkarte horrek berak inauguratu zuen duela bi urte Areatzan banku gorri hori. Eskerrak agertu zaizkie pertsona horiei parte hartzeagatik eta orobat Apoyo Positivo GKEari, lagundu egin baitu diseinuan.\nAzkenik, totemak harrera egiten dio bera ikuskatzera datorrenari, mirail batekin, non haren aurpegia islatzen baita, mezu argi eta irmo baten ondoan: «Hau da GIBa daukan pertsona batek duen itxura». T4 elkartea oso pozik dago emaitza hau lortu arte egindako bidearekin, zeinean gizarteko eta osasunaren arloko eragileek lagundu baitiote.\nAusardia, berrikuntza, kalitatea eta berotasuna esku-hartzeetan\nT4 elkartea 1992az geroztik ari da gizartetik baztertuta dauden edo geratzeko arriskuan dauden pertsonen bizi-kalitatea hobetzen, batez ere Bizkaian eta EAEn GIBarekin bizi direnena. Elkartea Bilbon sortu zen, eta beti nabarmendu izan da bere proiektu eta programen eta haien bidezko esku hartzearen ausardiagatik, berrikuntzagatik, kalitateagatik eta berotasunagatik. Gaur egun, erreferentziazko elkarteetako bat da, EAEko eta estatuko esku-hartze soziosanitarioan eta STIaren (Sexu Transmisiozko Infekzio) eta GIBaren prebentzioan.


Hasiera » Azken albisteak » Nazioarteko Azken Albisteak » Erresuma Batuko Azken Albisteak » COVID-19 irteera Erresuma Batuko turismoaren unerik txarrenean amaitzen da\nAirlines • Aireportuko • Abiazio • Europako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • Gobernuko berriak • ostalaritza • Hotelak eta estazioak • Berriak • Pertsonak • berreraikitzen • Arduraduna • Segurtasuna • Turismo • Garraioa • Travel Wire News • Joerak • Erresuma Batuko Azken Albisteak\nCOVID-19 amaierako unea Erresuma Batuko turismoaren unerik txarrena da\nIndustriako analistek aurreikusi dute Erresuma Batuko bidaia internazionalak 2019rako itzuliko direla 2022an zehar, 123.9 milioi bidaia lortuko baititu. Hala ere, nazioarteko irteerako bidaiek denbora gehiago iraungo dute eta ez dira COVID aurreko mailetara itzuliko 2024 arte, orduan 84.7 milioi bidaia lortuko baitituzte.\nFurlougharen amaiera ezin izan zen urteko garai okerragoan iritsi Erresuma Batuko bidaia-industrian.\nErresuma Batuko barne-errekuperazioa 2022ko errebotearen bidean dagoen arren, industriak normalean neguko garai gogorretan nabigatu behar du.\nOreka bilatzeak buruko minak eragingo dizkie bidaia enpresa askori, batez ere nazioarteko bidaietan oso dependiente diren horiei.\nErresuma Batuko irteera plana hil honetan amaituko dela eta, bidaia konpainiek kostuak murriztera behartuko dituzte negua biziraun ahal izateko. Bidaia eta Turismo sektoreko adituek ohartarazi dute neurri horiek kaleratzeak izan ditzaketela.\nFurlough amaiera ezin izan da iritsi urteko garai okerragoa Erresuma Batuko bidaia-industriarentzat. Neguko denboraldi gogorra heldu zaigu, eta kostuak murrizteko neurriak ezinbestekoak izango dira bizirauteko. Zoritxarrez, horrek esan nahi du kaleratzeak litekeena dela, dirua aurrezteko modurik errazena baita.\nIndustriako analistek aurreikusten dute Erresuma Batuko etxeko bidaiak 2019. urtean zehar 2022 mailara itzuliko da, 123.9 milioi bidaia lortuko baititu. Hala ere, nazioartean irteerako bidaiek denbora gehiago iraungo dute eta ez dira COVID aurreko mailetara itzuliko 2024 arte, orduan 84.7 milioi bidaia lortuko baitituzte.\n2022. urteko errekuperazioaren bidean etxeko susperraldia bidean dagoen arren, industriak normalean neguko garai gogorretan nabigatu behar du. Nahikoa eskaera egin gabe, diru-sarrerak kentzen jarraituko dute eta enpresek borroka egingo dute. Kaleratzeen eta etorkizuneko arintasunaren artean oreka fina lortu behar da.\nIndustriako adituek ere adierazi dute Erresuma Batuko bidaia-enpresei langileen kopurua jaistearen arriskua. Enpresek langileak kaleratzen hasten badira, gutxiago dira eskariaren bat-bateko igoerari erantzuteko gai. Oreka lortzeak buruko minak eragingo dizkie bidaia enpresa askori, batez ere nazioarteko bidaietan oso dependiente diren horiei. Bidaien murrizketen izaera azkar aldatzeak zenbait helmugaren eskaera bat-bateko gorakada izan dezake epe laburrean. Enpresa batek langile gutxi badu, beharrezko diru sarrerak galdu ditzake. Aldiz, langile gehiegi atxikitzeak kostuak kontroletik kanpo uztea eragin lezake.\nBidaia-industriarako eskema luzatuz gero, sektoreari denbora eros dakioke eskaria indartzen hasi arte. Hala ere, aukera urria da.


Beasain-Bergara errepideko bidesariari buruzko informazio puntuak jarriko dituzte Bergaran eta Antzuolan - Debagoiena - Goiena.eus\nBeasain-Bergara errepideko bidesariari buruzko informazio puntuak jarriko dituzte Bergaran eta Antzuolan\nTxomin Madina Milikua 2021-10-15 18:01\n2022ko urtarriletik aurrera kanon bat ordaindu beharko da Bergara eta Beasain artean A-636 autobidea erabiltzeagatik eta Gipuzkoako Foru Aldundiak informazio kanpaina bat jarriko du martxan funtzionamenduaren berri eman eta herritarrek tarifetan deskontuak ekarriko dituen Abiatu gailua eskuratu dezaten.\nDatorren urtetik aurrera ordaindu egin beharko da egun doan de A-636 Beasain-Bergara errepidea erabiltzeko. Hori dela eta informazio kanpaina bat jarriko du martxan Gipuzkoako Foru Aldundiak. autobidetik gertu dauden eta teleordainketa gailurik ez duten biztanleei bideratuta.\nAldunditik adierazi dutenez, kanpainaren helburu nagusia da autobidearen erabiltzaileei jakinaraztea derrigorrezkoa den erabileraren araberako ordainketa ezarriko dela. Hori horrela, lehenengo eta behin triptiko bat banatuko da Goierriko, Urola Garaiko eta Debagoieneko postontzi gehienetan. Urriaren 25etik aurrera, bestalde, aipatutako hiru eskualdeetako zenbait herrietan informazioa aurrez-aurre emateko puntuak jarriko dituzte; Debagoienaren kasuan, Bergaran eta Antzuolan. "Informazioa zuzenean eman nahi dugu, eta erabiltzaileek izan ditzaketen edozein zalantza edo kezka argitu", azaldu du Bide Azpiegituretarako diputatu Aintzane Oiarbidek gaur Bergaran egin duen agerraldian.\nDebagoienean, azaroan eta abenduan\nHala, Antzuolan azaroaren 4an, 22an eta abenduaren 13an egongo dira Bidegiko bezeroen arreta zerbitzuko langileak informazioa ematen; Bergaran, aldiz, azaroaren 5ean, 8an, 24an eta abenduaren 14an eta 15ean. Bi herrietan jendaurreko ordutegia 09:30etik 13:30era eta 16:00etatik 20:00etara izango da: Antzuolaren kasuan udaletxean egin ahalko da kontsulta; Bergaran, goizez Ondartzako kontrol-zentroan, AP-1 errepidearen sarreran, eta arratsaldez, udaletxe azpian.\nArreta-guneetan tarifei, deskontuei eta eskaera inprimakiei buruzko informazioa egongo da eta Aintzane Oiarbidek Abiatu gailua eskuratzeko deia egin dien erabiltzaileei, azaldu duenez deskontu "nabarmenak" lortzeko eskubidea ematen duen bakarra delako. "Abiatu gailuari esker, beherapen progresiboak egin daitezke: % 25etik % 75era, hilean egiten den ibilbide-kopuruaren arabera. Gainera, hilean 33,37 euroko gastu topea izango du Gipuzkoako autobideetan, 49,30 eurokoa Bizkaiko AP-8an eta Arabako AP-1ean", esan du Bide Azpiegituretarako diputatuak, eta gaineratu Espainiako, Portugalgo eta Frantziako autobide guztietan eta baimendutako aparkalekuetan ere erabili daitekeela.\nAutobiaren erabilera kobratzeko free-flow izeneko sistema adimenduaren alde egin du Aldundiak, hau da, errepidean zehar jarriko diren arkuen bidez ordainketa autoa gelditu gabe, automatikoki egiteko sistemaren alde: ibilgailuek autoa gurutzatzean, bertako sentsoreek kanona detektatu, sailkatu eta kobratu egiten dute. Sistema hori ezartzean ordainketak Abiaturekin, Via-T-rekin edo ibilgailuko matrikula banku-txartel batekin lotuta egin beharko dira; Aldunditik zehaztu dute, baina, azken horrek ez duela deskontuetarako aukerarik ematen.\nBeasain eta Bergara arteko autobidean ezarriko diren tarifen eta Abiaturekin lortuko diren deskontuen taula.


Bergarak bi puntu behar ditu ametsa borobiltzeko - Bergara - Goiena.eus\nXabi Urzelai 2017-04-28 13:34\nBergarako talde erretratua, denboraldiaren aurkezpenean. goiena\nHiru jardunaldi geratzen badira ere Bergara mailaz igo daiteke bihar. Matematikak aldeko dituzte, partidua galduta ere posible da helburua betetzea, baina Urolari begira egon barik, Getariakoren kontra irabazita gura dituzte hasi ospakizunak.\nDuela bi urte, maiatzaren 23an, etxean galdu zuen Bergarak kategoria. Azken partidu hartan mahoneroek etxerako lanak ondo bete zituzten Martuteneri irabazita (1-0), baina ez zen nahikoa izan. Berri txarrak iritsi ziren Agorrosinera, Zarautzek eta Hondarribiak euren partiduak irabazi zituztelako. Bada, bi denboraldi erregional preferentean lehian ibili ostean, bihar (17:00) Agorrosinek festa galanta bizi dezake, Bergarak ostera ere dagokien tokira bueltatzeko aukera aparta duelako.\nOraindik hiru jardunaldi geratzen zaizkio Ligari, baina mahoneroek 8 puntuko abantaila dute; hala, bi puntu behar dituzte matematikoki mailaz igotzeko, eta nahikoa izango da bihar Getariako mendean hartzea helburua lortzeko –galduta ere, Urola derrigortuta dago Idiazabalen irabaztera–.\nZaleen babesa gura dute\nBiharko deialdia egin dute klubetik, partidura joateko –sarrera doan da–: "Partidurako jendearen babesa eskatu nahi dugu zuzendaritzatik. Urte osoan egin bezala, zaleek Agorrosin betetzea nahi dugu eta guztion indarrarekin partidua irabazi eta igoera ospatu. Sarrera doakoa izango da eta klubeko bazkideek, euren txartela erakutsita, opari bat jasoko dute denboraldi osoan emandako babesa eta laguntza eskertzeko. Dei egiten diegu zale guztiei Bergara kirol Elkarteko kamiseta eta bufandak hartu eta futbol zelaira joateko. Igoera gauzatuz gero, lehen ospakizunak zelaian bertan egingo ditugu, jokalari eta zaleak elkartuz. Musika, txanpain eta suziririk ere ez dira faltako. Ondoren, zaleekin batera kalera aterako ginen kalejiran eta Bergarako kaleetan jarraituko zuen festak. Zuzendaritzako kide eta jokalariek herriko jatetxe batean ospatuko lukete lorpena eta gauen berriz buelta kalera herritarrekin batera ospakizunekin jarraitzeko. Ondo bidean, seguru zapatuko gaua oso luzea izango dela Bergaran".\nBergarako infantilek Euskal Selekzioa izan dute aurrean\nAste barruan Bergara Kirol Elkarteko Infantil Txiki taldeak Euskal Selekzioko U12 taldearen kontra jokatu du Zubietan. Carlos Romerok eta Pedro Zafrak entrenatutako mutilak oso pozik itzuli ziren Zubieta aldetik, "Esperientzia benetan aberasgarria izan da jokalari guztiondako", adierazi dute klubetik.


Stansol Energy enpresak Estatuko ur gaineko parke fotovoltaiko handiena inauguratu du - SPRI\nStansol Energy neurrira eginiko egitura fotovoltaikoen eraikuntzan espezializatuta dago\nEnpresaren fundatzaile eta egungo zuzendari nagusi Fermín Ollora.\nEnergia sektoreko Stansol Energy euskal enpresak 2017an ireki zituen bere ateak energia fotovoltaikoko egiturak garatzeko. Zazpi pertsonako lantalde baten laguntzaz, egunero planifikatzen ditu egitura horiek Gasteizko Azucarera eraikinean daukan egoitzan. Enpresaren fundatzaile eta egungo zuzendari nagusi Fermín Ollorak esperientzia zabala du egitura handien sektore industrialean eta ezagutza hori baliatzen du etengabe hazten ari den sektore fotovoltaikoan. Ollorak irmoki defendatzen du sektorea, esanaz “bideragarria” eta “errentagarria” dela industriarentzat.\nZure ustez zein da faktore giltzarria zuen egunerokoan?\nPertseberantzia funtsezko faktorea da sektore guztietan, eta gu ez gara salbuespena. Gainera, gure kasuan, pertseberantziaren emaitzak orain ari dira iristen, azken hilabeteotan denon ahotan ibili diren araudi eta dekretuek bultzada eman dietelako jarduera honetan dabiltzan enpresei, autokontsumoa edo sorkuntza banatua egiten duten erabiltzaileei eta autokontsumora jo duten industriei, eta azken horiek funtsezkoak dira Euskadin.\nBeraz, une honetako eszenatokia baikorra da, eguzki-ordu gutxi ditugun arren.\nEgia da Euskadin ez daukagula eguzki-ordu askorik, eta egia da ez daukagula orografia egokirik gure sektorean ohikoagoak diren beste instalazio batzuk jartzeko. Halere, milioika metro koadro dauzkagu industrien teilatuetan, eta gure fabriketako prozesuek behar duten ordu kopurua bat dator daukagun eguzki-ordu kopuruarekin, beraz, posible da ustiapen-kostuak nabarmen jaistea.\nZure ustez nola konpentsatu behar litzateke eguzki-ordu falta hori, indarrak orekatu eta lehiakor izaten jarraitzeko?\nBadaukagu Energiaren Euskal Erakundea, errealitate hori primeran ezagutzen duena, zeinak laguntza handiekin osatzen baitu eguzki-ordu falta hori. Horrekin ez dut esan nahi gure sektorea dirulaguntzen menpe dagoenik, ezta gutxiagorik ere. Ikuspuntu pedagogikotik, uste dut garrantzitsua dela sektore fotovoltaikoaz ditugun usteak aldatzea, uste horiek duela hamabi edo hamabost urte zegoen teknologiari buruzkoak direlako. Gaur egungo eredua desberdina da guztiz: teknologia hobea eta askoz lehiakorragoa da, eta ez dago laguntza edo dirulaguntzen menpe; orain laguntzek beste funtzio bat dute, hau da, gizarteak geldiezina den sektore honekiko duen gogoa akuilatzea eta sustatzea.\nZer egiten duzue Stansol Energy-n?\nLurrari, egiturari, geometriari eta haizeari buruz dakigun guztia integratu dugu sektore fotovoltaikorako konponbide desberdinetan. Zergatik behar dira konponbide desberdinak? Konponbide mota bat beste bat baino aproposagoa delako bezero bakoitzaren premien arabera. Ohituta gaude teilatuetako konponbideak ikusten, baita ere errepide ertzetako parkeak, batzuk ardatz finkokoak eta beste batzuk eguzkiari jarraitzen diotenak, hau da, xaflak biratuz eguzkiaren argira egokitzen direnak… Baina guretzat hori ez da nahikoa. Uste dugu egunero ahalegindu behar dugula fotovoltaika inplementatzen ikuspegi sozial batetik, horregatik, bestelako konponbideak ere sortu ditugu, esaterako, markesina fotovoltaikoak edo ibilgailu elektrikoak birkargatzeko panelak… Teknologia horiek dagoeneko hemen daude, orain sistema berriak sozializatu behar dira abegikor izan daitezen, funtzionalak izateaz harago.\nHelburu horrekin, zuen sektorean aitzindari den ur gaineko parke fotovoltaiko bat garatu eta patentatu duzue. Noiz jarriko duzue martxan?\nPatentatu dugun sistema bakarra da munduan, eta berari esker eguzki-panelak instalatu ditzakegu urtegietan edo ureztapen-putzuetan, oreka maila oso altuekin eta emaitza bikainekin. Zentzu horretan, datorren apirilean hasiko gara gure teknologia erabiliko duen munduko lehen ur gaineko parkea instalatzen Caceresen. Oso proiektu konplexua izango da, munduan bakarra den konfigurazioa izango duelako. 3.000 eguzki-panel inguru instalatuko ditugu Sierra Bravako urtegian (Caceres) 1,17 MW inguruko potentziarekin (7.000 etxek urtebetean egiten duten kontsumoa). Sekulako lana izan da hori guztia prestatzea. Garatu ditugun proiektu guztietatik, hauxe da zailtasun teknologiko handienak planteatu dizkiguna, baina oso ongi laburbiltzen du gure enpresaren izatea: ez gara produktuen portfolioan oinarritua dagoen katalogoko konpainia bat, baizik eta bezeroaren premiei entzuten dien enpresa bat, saiatzen dena konponbide egokiena ematen kualitatiboki eta kuantitatiboki.\nZein da zuen enpresaren balio bereizgarria?\nBi aipatuko nituzke: erabiltzen ditugun ingeniaritza-prozesuak, eta metalezko eraikuntza-proiektu handien zuzendaritzan dugun esperientzia zabala, bai Estatuan eta bai nazioarteko merkatuetan.\nKontuan izanik duela hamar urte burbuila fotovoltaikoa lehertu zela, zergatik uste duzu orain bizi dugun errealitate hau geratzeko etorri dela?\nOraingo produkzio fotovoltaikoaren kostuak ez daukalako zerikusirik ordukoarekin. Gaur egun, produkzio-kostuak duela hamar urte baino zortzi aldiz merkeagoak dira gutxi gorabehera. Bestalde, panel fotovoltaikoen kostua ere txikiagoa da, eta prezioak asko jaitsi dira, sistema fotovoltaiko baten parte diren balio-kateko osagai guztienak bezalaxe. Eta, hirugarrenik, gaur egun badago segurtasun juridiko bat, Estatuko eta Europako araudiek markatzen dutena. Munduak, Europak eta Euskadik 2050erainoko epea daukagu klima aldaketaren aurkako borrokan helburu batzuk (urte horretarako erregai fosilik ez kontsumitzea, besteak beste) erdiesteko, eta ziztu bizian egokitu behar dugu egoera horretara.\nDuela gutxira arte, energia-sorkuntza multinazional gutxi batzuen esku zegoen, baina duela denbora batetik hona, badirudi “demokratizatu” egin dela, bai erabiltzaileentzat eta bai enpresentzat…\nHala da bai, egia da. Une honetan, edozein herritarrek edo edozein enpresak instala dezake autokontsumorako behar duen potentzia. Eta horrek badu irakurketa positibo bat: sektorean jaun eta jabe ziren energia arloko enpresa handiek ulertu dute atzera bueltarik gabeko bidea ibiltzen ari garela, eta horregatik, paper proaktiboa hartu dute fotovoltaikarekin lotutako proiektuen sorkuntzan. Azken urteotan hainbat zailtasun gainditu behar izan dira, baina erregelamendu eta araudiek bide berri hori markatu dute, eta enpresak benetan modu proaktiboan jokatzen ari dira. Eta ez bakarrik energia-enpresa tradizionalak, baita ere erregai fosilen sektoretik datozen konpainiak, dagoeneko berrasmatuta edo horretarako bidean daudenak.\nLehia gehiago, beraz. Hori hobea da erabiltzailearentzat?\nEsango nuke hobea dela denontzat. Lehiak hobetu egiten gaitu, eta horrek eragina du azken erabiltzailearengan, izan industria bat edo izan erabiltzaile partikular bat.\nStansol Energy enpresak lau urte bete ditu. Nahi zenuten tokian zaudete une honetan?\nHorretan, ez dago asmatzerik. Baina, oro har, ongi goaz, ibilbide-orriari jarraitu diogu, eta finkatu genituen helburuak betetzen ari gara. Ikusten ari naizena da inoiz pentsatu gabeko ildo paraleloak irekitzen ari direla, eta horrek esan nahi du, epe laburrean, osagarri garrantzitsua izango direla gure enpresarentzat.


Irria munduan egoteko jarrera bat da | Bizigiro | Berria\nNoiz sortua: 2015-11-18 00:30:00\nIrria munduan egoteko jarrera bat da\nEuskal Herriko haurren aisialdian euskarak zuen hutsunea betetzeko, Irrien Lagunak egitasmoa jarri zuten abian BERRIAk, Elkar argitaletxeak eta Katxiporreta pailazo taldeak. Gaur bost urte bete ditu, eta euskalgintzan eta bizikidetzan diharduten eragileekin sareak osatzen jarraitzeko asmoa dute.\nNoizean behin aurpegian marrazten den hortzen puzzleaz gain, zerbait gehiago ere bada irria. Momentu jakin batetik harago, bada jarrera bat bizitzan egotekoa, bizitzan aritzekoa. «Jarrera eraikitzaile, baikor eta aktibo bat da, amets partekatu bat aurrera ateratzeko», Jose Mari Agirretxeren arabera. Irrien Lagunak proiektuak bost urte bete ditu gaur, eta egitasmoan murgilduta dabil hasieratik. Bide onetik doazela uste badu ere, urrats gehiago egiten jarraitzeko asmoa dute.\nKatxiporreta pailazo taldeak, BERRIAk eta Elkar argitaletxeak gabezia bat zegoela antzeman zuten Euskal Herriko haurren aisialdian. Mundu globalizatuaren eraginez, euskarazkoak ez diren ikus-entzunezko produktuak iristen zaizkie haurrei. Kanpoko eraginen aurrean mugak jartzea ezinezkoa dela eta, hiru elkarteak bat eginda jarri zuten abian Irrien Lagunak kluba. Euskaraz, alaitasunez eta balioetan oinarritutako proiektu komunikatibo bat. «Bizikidetza, errespetua eta onarpena lortu nahi ditugu, herriarekiko, albokoarekiko, eta nork bere buruarekiko», azaldu du Anabel Arraiza Irrien Lagunak klubeko komertzialak eta Ane Pirata irudikatzen duen aktoreak.\nIrrien Lagunak egitasmoak aurrera egin dezan, egunak joan egunak etorri bulegoan lanean aritzen direnak hiru pertsona baino ez dira: Arraiza, Iñigo Arandia eta Nerea Gartzia. Joxi Oiarbide izan zen egitasmoaren bultzatzaile nagusia, baina egun, hirurek jarraitzen dute hark hasitako bidea. BERRIA, Elkar eta Katxiporreta hainbat batzordetan banatuta aritzen dira lanean; baita musikariak, aktoreak, margolariak, kolaboratzaileak eta idazleak ere.\nIrria aldizkaria da gaur-gaurkoz egitasmoaren sostengu nagusia. Hutsune bat betetzeko sortu zuten hura ere. Izan ere, duela urte batzuk Ipurbeltz eta Txirrista aldizkariak zeuden, besteak beste, baina haiek desagertuta, euskarazko aldizkaririk gabe gelditu ziren haurrak. Urtean hamar zenbaki kaleratzen dituzte, eta bakoitzak gai bat jorratzen du. «Punta-puntako idazle eta ilustratzaileek parte hartzen dute, eta kalitate handikoa da», Arandiak azaldu duenez. 3 eta 8 urte bitartean dituzten haurrentzako produktua da,eta 5.000 harpidedun baino gehiago ditu egun. «Bost urteren bueltan hainbeste harpidedun biltzea klub baten inguruan ekarpen interesgarria da», dio Olatz Osa Elkar argitaletxeko arduradunak.\nNerea Gartzia aritzen da hilero aldizkaria prestatzen, eta, haren arabera, ondo pasatzeko aldizkari bat da, eta helburu hori lortu dutelakoan dago: «Guraso batzuek esan izan didate umeek egunero galdetzen dutela ea aldizkaria buzoian dagoen». Baina, entretenitzea ez ezik, gai askoren inguruan pista batzuk ematea ere badu jomuga: heriotza, sentimenduak, gorputza...\nBERRIAk badu haurrentzako Mantangorri gehigarria. Baina, horrez gain, Irrien Lagunak egitasmoa sustatzea beharrezkoa dela uste du Ainara Lasa BERRIAko Marketin arduradunak. «Gure helburua, egunkari bat egiteaz gain, euskarazko komunikazio esparrua osatzea ere bada». Gainera, Irria aldizkariaren bidez hedabideak ematen duen ikuspegia haurrengan txertatzeari garrantzitsua deritzo: «Gure balioak: ingurugiroa, euskara, hemengo kultura...».\nDena den, BERRIA, Elkar eta Katxiporretaren elkarlanaz harago doa Irrien Lagunak. «Beste eragileekin elkarlanean, aisialditik abiatuta, beste Euskal Herri bat irudikatzea da gure bokazioa». Demokraziaren inguruan hausnarketa egitea ere bada egitasmoaren helburua. «Nola nahi dugu herri hau aurrera atera? Denon parte hartzearekin bada, askoz ere aberatsagoa izango da. Eta denontzat izango da».\nBeste bizimodu bat sortzeko, hezkuntzako sektore guztiekin eta instituzioekin elkarlanean dihardute; 96 ikastetxerekin eta 60 udal ingururekin daude saretuta. Gainera, 30 elkarterekin elkarlanean dihardute: familia eredu ezberdinen ingurukoak, nazioarteko gaiak lantzen dituztenak, gaixotasunen ingurukoak, integrazioa eta inklusibotasuna lantzen dituztenak...\nElkartasuna sustatzeko, Bizipoza Auzolan egitasmoa jarri zuten abian, hainbat elkarterekin; eta herrigintzaren arlotik, aisialditik eta euskaratik parte hartzea bultzatzea ardatz duen Oinerri egitasmoaren parte ere badira.\n«Bost urte daramatzagu. Beste bost urte barru nahiko genuke bizirik jarraitzea, indar handiagoarekin, eta sektore gehiago batuta, egitasmo berriak martxan jarrita, munduko gerrak desagertuta eta gure herriak munduko mapan bere lekua izanda», gehitu du Agirretxek.


Foruzaingoaren eta Altsasuko Udalaren arteko hitzarmenarekin larritu den presentzia poliziala salatuko du Ospak ekainaren 22an\nForuzaingoak eta Altsasuko Udalak itun bat adostu zuten iazko uztailean, Foruzaingoak herria patruilatu dezan. Hala, aurretik itogarria zen indar errepresiboen presentzia areagotu egin dela salatu du Ospa mugimenduak. Ekainaren 22rako egun osoko egitaraua antolatu dute. 'Noiz arte, Foruzaingoa' lemapean mobilizazioa egingo dute, eta hitzaldiak ere izango dira.\nBiziko gutxienez lau kide atxilotu dituzte Donibane Lohitzunen\nGaur goizean Emmanuel Macron Frantziako estatuko presidentearen hainbat argazki kendu dituzte Lapurdin. Bizi mugimenduko lau kideen atxiloketek gertakari horiekin zerikusia izan dezakete, eta baliteke atxilotu gehiago egotea. Macronen argazkien desagerpenaren harira, hamar epaiketa izango dira datozen asteetan. 36 pertsona daude auziperatuta.


Ohiko Corpus Egunik ez da ospatuko domekan - Oñati - Goiena.eus\nOhiko Corpus Egunik ez da ospatuko domekan\nMaialen Santos 2020-06-12 12:52\nSan Migel eta Apostoluak, iazko prozesioan zehar.\nAurten ez da Corpus Egunik ospatuko herrian; baina domeka eguerdian meza egingo dute, eta dantzariek elizan egingo dute dantza. Jarraian, Musika Bandak kontzertua eskainiko du Lazarragan. Ostalarientzat lan handiko eguna izango da domekakoa.\nKoronabirusaren krisiaren ondorioz aurten ez da Corpus Christi Egunik ospatuko Oñatin; ez, behintzat, ohiko moduan. Prozesiorik ez dute egingo, baina elizkizun nagusia mantendu egingo dute. Aurten, baina, 12:00etan izango da meza nagusia, San Migel parrokian –normalean, 11:00etan izaten da–. Dantzariek, ohiko moduan, dantza egingo dute mezetan, Aita Madina taldeko txistulariez lagunduta. Corpusetako figura nagusiak, San Migelek, ez du parte hartuko aurtengo ospakizunean; herrian dauden hamabost santuetatik bi soilik izango baitira elizan: Mikel Aozaraza oñatiarra eta Errosarioko Ama.\nMezaren ostean, Musika Bandak kontzertua eskainiko du Lazarraga lorategian, 13:00etan. Bandako arduradunetako batek, Iñigo Ugartek, GOIENAri azaldu dionez, "ezohiko" kontzertua izango da: "Corpus egunean udaletxe azpian jotzen dugu: aurten, Lazarragan izango gara". Gaineratu du guztira lau pieza joko dituztela: Euskeria, Barberillo de Lavapiés, American Graffiti eta egun horretako propioa den Corpus Eguneko Zortzikoa. Azken hau txistulariekin batera joko dute, gainera. Euria egingo balu, kontzertua "bertan behera" geratuko litzateke, baina, kasu horretan, plazako arkupeetan joko lukete piezaren bat: "Ez, ordea, kontzertu osoa".\nIñigo Ugarte: "Lauko ilaretan beharrean, hirukotan egingo dugu kalejira"\nHorren aurretik kalejira ere egingo dutela azaldu du Ugartek, 10:30ean plazatik hasita. "Lauko ilaretan beharrean, hiruko ilaretan joango gara; segurtasun neurriak errespetatze aldera", zehaztu du. Entseguei buruz galdetuta, asteon egin dituzte bi saio, biak ere elizan: "Entsegu lokalean ez dugu distantziak mantentzeko adina leku". Sarrerak, agortuta Elizkizunerako eta Musika Bandaren kontzerturako ere edukiera mugatu egin du Udalak. Elizan 400 pertsona egon ahalko dira, gehienera jota –eta horietako 100 izango dira kofradiakideak, dantzariak, koruko kideak...–. Lazarragan, bestalde, 250 pertsona sartu ahal izango dira, eta denek "eserita" egon beharko dutela azaldu du Iñaki Olalde Kultura zinegotziak. Mezarako zein kontzerturako edukiera kontrolatzeko sarrerak jarri dituzte eskuragarri asteon, dohainik. Txokolateixan ilarak sortu ziren martitzen goizean horiek lortzeko, eta arratsalderako agortu egin ziren batzuk zein besteak. Oñati.eus webgunean jarritako sarrerarik ere ez da geratzen.\nMusika Banda, asteon parrokian egin duten entseguetako batean, Corpus Eguneko piezak entseatzen. (Argazkia: Iñigo Ugarte)\nElizkizunerako eta Musika Bandaren kontzerturako ere edukiera mugatu egin du Udalak. Elizan 400 pertsona egon ahalko dira, gehienera jota –eta horietako 100 izango dira kofradiakideak, dantzariak, koruko kideak...–. Lazarragan, bestalde, 250 pertsona sartu ahal izango dira, eta denek "eserita" egon beharko dutela azaldu du Iñaki Olalde Kultura zinegotziak. Mezarako zein kontzerturako edukiera kontrolatzeko sarrerak jarri dituzte eskuragarri asteon, dohainik. Txokolateixan ilarak sortu ziren martitzen goizean horiek lortzeko, eta arratsalderako agortu egin ziren batzuk zein besteak. Www.oñati.eus webgunean jarritako sarrerarik ere ez da geratzen.\nGoiena telebistan, zuzenean\nOspakizunaren harira, corpusen gaineko Hemen Debagoiena saio berezia eskainiko du Goiena telebistak gaur, egubakoitza, 18:00etan –20:00etan eta 22:00etan errepikatu egingo da–. Santa Ana aretotik zuzenean izango da Txomin Madina aurkezlea, gonbidatu ezberdinekin. Elkarrizketak eta erreportajeak ere eskainiko dituzte, baita 1991. urteko Corpus Eguneko irudiak ere. Goiena.eus webgunearen bitartez ere jarraitu ahal izango da saio berezia.\nHorretaz gain, Corpus Eguneko meza nagusia ere zuzenean eskainiko du Goiena telebistak, domekan, 12:00etan. Errepikapenak 18:00etan eta 22:00etan eskainiko dituzte. Meza Goiena.eus bidez jarraitu ahal izango da.\nXV. mendea ezkero, tradizio\nCorpus Christi Egunik ospatuko ez den lehen urtea izango da honako hau. Aipatzekoa da Corpus Eguna atzo, eguena, izan zela berez, baina azken hamarkadetan domekan egiten dira horren bueltako ospakizunak. Eguenean bertan ere egin ohi dute meza berezia, baina aurten ez dute horrelakorik egin.\nProzesioa domekan baina ezohiko eran egin zuten bi data ere badira: 1972. eta 1997. urteetan elizatik ezin izan zen irten prozesioa, eta barruan egin behar izan zuten; euria ari zuelako. Jerardo Elortza historialariak GOIENAri azaldu dionez, Corpus Eguna "aspalditik" ospatzen da Oñatin: "Badago 1470. urteko dokumentu bat, zeinetan Corpus Eguna aipatzen den". Azaldu du ziur aski XIII. mendean ere ospatuko zela egun hori, nolabait. Hala ere, kofradia sortu zenean hartu zuen "indarra", 1550. urtearen inguruan. Hain justu, Erroman zegoen La Minerva kofradiatik sortu zen gerora Oñatikoa. Mende batzuk geroago, 1960ko hamarkadan, "galtzeko arriskuan" egon zen prozesioa: alde batetik, santuak eramateko "andari falta" egon zelako; eta bestetik, Eliza barruan "krisia" egon zelako. Elortzak azaldu du trantsizio denborara arte "larri" egon zela prozesioa; izan ere, 70eko hamarkadan, horren kontrako "mugimendu txiki batzuk" sortu ziren. 80ko hamarkadatik aurrera, baina, jende gaztea hasi zen Corpusen gaineko antolaketa lanetan, eta, beraz, indarra hartuz joan zen berriro.\nJerardo Elortza: "Badago 1470. urteko dokumentu bat, zeinetan Corpus Eguna aipatzen den"\nBestalde, historialari oñatiarrak azaldu du Corpus Eguna penintsulako zein Euskal Herriko toki askotan ospatzen dela, ez bakarrik Oñatin, eta Corpus Egunaren berezko filosofia "Eukaristia publiko egitea" izan zela; hots, kalera eramatea. Prozesioa "garaira egokituz" joan dela uste du: "Esaterako, lehen, gizonezkoak izaten ziren apostoluak; gerora hasi ziren emakumeak ere apostolu janzten". Aitortu duenez, dantzek "betidanik" izan dute garrantzia corpusetan –elizan zein prozesioan– eta antzina dantzariak "beste herri batzuetatik" etortzen zirela azaldu du. Azken hamarkadetan, baina, herriko Oñatz Dantza taldeak hartu du toki hori, eta taldeko arduradun Jesus Irizar Txutxin-ek azaldu duenez, 1972az geroztik egiten da elizan dantza. Oñatzekoentzat, gainera, "indar handiko" asteburua izaten da honako hau, asteburu osoan aritzen baitira herriko kaleetan zehar. Egubakoitz arratsaldean ekiten diote dantzari, herriko ikastetxeetan. Zapatuan herrian zehar aritzen dira Oñatiko Corpus dantzak egiten, eta domekan, bestalde, goizean elizan eta prozesioan aritzen dira; eta arratsaldean, plazan.\nHerritarren jai kuttuna\nHerriko jai nagusiez aparte, herritarrentzat esangura berezia duten jaiak dira corpusak. Domekan dotore janzteko ohitura dute askok, eta eguerdiko poteoa eta senideekin bazkaria egitea ere ohikoa izaten da herrian. Zenbait komertzio eta negoziotan ere hitzordu garrantzitsua izaten da honako hau. Bizipoz kafetegian, esaterako, "oso lanpetuta" aritzen dira domekan, Markel Irizar bertako arduradunak azaldu duenez. Txopekua jatetxeko Jesus Arsuaga arduraduna ere iritzi berekoa da, eta dio aurten "goraino beteta" izango dutela jatetxea. Izaskun Olabe, bestalde, IO ile-apaindegiko arduraduna da, eta, bere hitzetan, aurten ez du ohi baino hitzordu gehiago eman ilea atontzeko, "ziur aski, corpusak ez direlako ohi moduan ospatuko".\nImanol Galdos: "Donostian bizi arren, urteroko hitzordu berezia izaten da Corpus Eguna"\nEra berean, asko dira herritik kanpo bizi eta corpusetan etxera itzultzen direnak. Imanol Galdosen kasua da hori. 25 urte daramatza Donostian bizitzen, eta corpusetan "urtero" herrira itzultzen dela aitortu du: "Asteburu osoa egiten dugu Oñatin emazteak, seme-alabek eta laurok". Prozesioa ikusi eta senideekin bazkaltzeko ohitura dute galdostarrek, eta dio urteren batean "kale" egin badu ere ez duela horren oroitzapenik. Bestalde, azaldu du emazteak ere "oso gustuko" dituela Oñatiko Corpus jaiak, eta berarentzat ere urteroko "hitzordu berezia" direla. Hala ere, "osasun krisia eta kontu pertsonalak medio", Galdos eta familia aurten ez dira corpusetan herrira itzuliko.


Langile bat hil da gaur Urnietan, kiroldegiko obran lanean ari zela - Urnieta - 2021-10-15 - Aiurri.eus\nLangile bat hil da gaur Urnietan, kiroldegiko obran lanean ari zela\nAiurri 2021-10-15 11:23\nLangile bat hil da gaur goizean Urnietan, kiroldegiko berritze-obran. Hormigoi kamioiarekin lanean ari zela gertatu da ezbeharra. Urtea hasi zenetik, Gipuzkoan, hamargarren heriotza da gaurkoa, eta 51 langiletik gora hil dira lan-esparruan Euskal Herrian, sindikatuek aditzera eman dutenez. Hala, gaur elkarretaratzea egiteko deia luzatu dute zenbait urnietarrek, San Juan Plazan, arratsaldeko 19:00tan.\n59 urte zituen Paulo Jose Fernandez Alvesek eta azpikontratatutako enpresa batentzat egiten zuen lan, Astigarragako Pavimentos Tecnológicos Zarrarentzat. Miguel Imaz enpresa ari da kiroldegiko berritze-lanak egiten, Urnietako Udalak hala esleituta.\nELA sindikatuak azaldu duenez, hormigoia botatzeko lanetan ari ziren obran eta, ikertzeke dauden arrazoiak medio, kamioiaren besoetako batek ekilibrioa galdu, luma mugitu eta langilea kolpatu du. Haren ondoan ziren bi langileak arriskuan izan dira. Hori horrela, LAB sindikatuak argi utzi nahi izan du, “lan heriotzen odolustea egiturazko arazo bat dela, ez sektoreka aztertu daitekeen arazo huts bat”.\nGasteizen bizi zen langilea eta beste zenbait kiderekin batera etortzen zen egunero lanera.\nElkartasun eta babes osoa adierazi dute bi sindikatuek, hildako langilearen familiari, baita gertukoei zein lankideei ere. Hala, datorren asteartean, eguerdiko 13:00etan, euskal gehiengo sindikala Urnietako Udaletxearen aurrean elkartuko da, lan-heriotza salatzeko.\nUrnietako Udalak adierazpen instituzionala egin du, kiroldegiko obrako lan-heriotza medio\nAiurri urr 15 Urnieta\nLangile bat hil da gaur goizean Urnietan, kiroldegiko berritze-obran. Hormigoi kamioiarekin lanean ari zela gertatu da ezbeharra. Horren harira, Ur...


Antolatutako eta ahaldundutako emakume ... Chiapasen emakumeen eskubideak bete daitezela eskatzeko”\n“Antolatutako eta ahaldundutako emakume nekazari indigenek ekintza politikoak, gizarte-mobilizazioa eta salaketa publikoak sustatu dituzte Chiapasen emakumeen eskubideak bete daitezela eskatzeko”\nLaburpena: Chiapaseko komunitate marjinalak ingurumen-, elikadura-, ekonomia-, balio- eta erakundeekiko sinesgarritasun-krisi larria bizi izaten ari dira.Natura-baliabideen –baso-, mehatze- eta ur-baliabideak– gehiegizko ustiakuntzan, lur- eta lurralde-gabetzeetan, nekazari-bizimoduaren desegituraketan eta oinarrizko produktuen prezioen garestitzean eta langabezian islatzen dira horren arrazoiak, eta sektore askotara hedatzen ari dira pobrezia, bazterkeria eta marjinazioa.\nGainera, emakumeen genero-egoerak beren bizitzak eta gorputzak zeharkatzen dituzten marjinazioa eta mendekotasuna eragiten du Chiapasen –genero-, etnia- eta adin-desberdintasunak eta beste batzuk sakontzen dituen egiturazko indarkeriaren testuinguruan–.\nTestuinguru horren barruan, bost ekintza-ildo estrategiko planteatzen dugu:\nEmakumeen kolektiboak indartzea eta biztanleria sentsibilizatzea, emakumeek bizimodu duina izateko duten eskubidea sustatzeko eta exijitzeko.\nEmakumeen kolektiboak antolatzea, haien gorputzarengan eta lurraldean erabiltzen duten indarkeriaren aurrean politikoki Sare gisa eragiteko\nModu kolektiboan eraikitzea elikadura-burujabetzaren aldeko jakintza eta borroka politikoa.\nDefentsa parte-hartzailea sustatzea, emakumeak bortxatu eta haien eskubideak urratzen dituzten diskriminazioa eta bazterkeria salatuz eta agerian jarriz.\nEta hainbat eragile eta espaziotan eragitea (tokikoak, nazio-mailakoak eta nazioarte-mailakoak), emakumeak mendean hartzen eta bortxatzen dituzten jardunbideak eraldatzeko auzi estrategikoaren bitartez.\nXede-biztanleria:Proiektu horren barruan, gaitasunak, antolamendua, mobilizazioa, eragina, agroekologia eta defentsa indartzeko jarduerak egingo dira Iparraldeko, Goiko Eremuko eta Ekialdeko Eremuko 12 komunitatetako emakume, gizon eta agintariekin; guztira, 1.075 lagun egongo dira zuzenean inplikatuta.\nXEDE-BIZTANLERIA Emakume kopurua Gizon kopurua Pertsona kopurua, guztira\nJardueretan parte hartzen duten tzelal, chol eta kanjobal etnietako komunitate indigena eta/edo nekazari-komunitateetako emakumeak eta gizonak 500 300 800\nPrestatzen ari diren eta Kolektiboetako emakume-taldeak 120 120\nKomunitateetako agintariak 15 60 75\nArreta juridikoa jasoko duten emakumeak 60 60\nCDMCHko langileak 16 4 20\nGUZTIRA 711 364 1.075\nAipatzekoa da, bestalde, aipatutako 12 komunitateetako biztanle guztiek hartuko dutela parte zeharka proiektu horretan, ahalduntze-prozesu indibidualek eta taldekakoek duten efektu biderkatzaileari eta zabalkunderako eta sentsibilizatzeko egingo diren jarduerei esker.Guztira, 13.025 lagunekoa da biztanle kopuru osoa; horietatik 6.851 emakumeak dira, eta 6.174 gizonak.\n1.E:Iparraldeko, Goiko Eremuko eta Mugako eskualdeetako 12 komunitatetako emakume nekazari indigenak beren gaitasunak indartzen eta antolamendu-, gizarte-, politika- eta lege-mailan ahalduntzen ari dira, eta emakumeen eta lurraldearen aurka erabiltzen den indarkeria indibidualaren eta kolektiboaren prebentzioa eta salaketa sustatzen dute.\n2.E:Antolatutako emakumeak politikoki antolatzen dira eta parte hartzen dute, beren eskubideak baliatzeko eta defendatzeko.\n3.E:Kolektiboetako emakumeek eta beren familiek agroekologiaren eta lurraldearen defentsarako ekintza politikoen, jasangarritasun ekologikoaren eta bizitzaren iraunkortasunaren bitartez elikadura-burujabetza izateko duten eskubidea sustatzen dute.\n4.E:Kolektiboetako emakumeek politikan eragiten dute, beren eskubideak aldarrikatuz, eta beren gorputzen, eskubideen eta lurraldearen aurka erabiltzen den indarkeria indibiduala eta kolektiboa salatzen dute.\nGarapenerako Lankidetzaren Euskal Agentzia: 506.293,52 €\nTokiko ekarpena: 181.059,16 €\nProiektuaren aurrekontu osoa: 688.917,15 €\nHarrerako erakundea: CDMCH (Centro de Derechos de la Mujer de Chiapas)


Jose Schulman: «Gizarteak erabaki behar du torturatzaileari edo torturatuari sinesten dion» | Politika | Berria\nJose Schulman. Giza Eskubideen Aldeko Argentinako Ligako idazkaria\n«Gizarteak erabaki behar du torturatzaileari edo torturatuari sinesten dion»\nTorturaz berba egitera etorri da Euskal Herrira giza eskubideen aldeko ekintzaile argentinarra; garrantzi handia ematen dio Portu eta Sarasolari egindako torturen auzian Estrasburgoko Auzitegiak emandako epaiari: «Garaipen itzela da».\nEuskal Herrira iritsi eta segituan Gernika (Bizkaia) ezagutu nahi izan du Jose Schulmanek. Ez da harritzekoa: berak dioen moduan, «zenbait genozidioren oinordekoa» da —aitaren familia naziek sarraskitu zuten, eta bera Jorge Rafael Videlaren diktaduraren errepresioa nozitutakoa da— eta genozidio horiek zerikusi handia dute Gernikarekin, «hura ere nazismoaren eta frankismoaren biktima izan zelako».\nRosarion (Argentinan) jaio zen Schulman —«Che Guevara eta Messi jaio ziren probintzian», zehazten duenez—, 1952an. Giza Eskubideen Aldeko Argentinako Ligako idazkari nazionala da. Ibilbide luzea egin du giza eskubideen alde, eta egunotan Euskal Herrian izan da, torturaren kontrako zenbait ekitalditan parte hartzeko; tortura auzi bat dela eta, Estrasburgoko Auzitegiak Espainiari berriro ere kargu hartu dion astean, hain justu.\nZuk idatzitakoa da: tortura krimena da, eta, hala ere, tortura badago.\nArgentinako nazioaren defendatzaile nagusi [arartekoaren modukoa da] Stella Marisek esan zuen hori, galdetu zuen zergatik gertatzen den hori, eta erantzun ere egin zuen: poliziek uste dutelako tortura eraginkorra dela, epaileek beste alde batera begiratzen dutelako, eta gizarteak ez diolako torturatuari sinesten. Neure egiten ditut hitz horiek.\nZer da tortura?\nKapitalismoaren osagai behinenetako bat; torturarik gabe ez legoke kapitalismorik. Amerikan, torturaren berri izan genuen Espainiako Erresumak ekarrita. Inkisizioa garrantzi handiko erakundea izan zen gurean.\nEta XX. mendeko diktadurek eutsi egin zioten tradizio horri.\n1976an, [Argentinako] armadaren komando batek hamabost urteko ume bat hil zuen, ipurtzuloan makila sartuta erraiak lehertu zizkioten arte. Paldoztatzea du izena teknika horrek, eta, historialarien arabera, berrehun urte lehenago erabili zen azkenengo aldiz. 2010ean egin zuten epaiketa, eta akusatuak, Santiago Omar Riveros jeneralak, irudiak ikusi zituenean, esan zuen hor ez zuela tortura zantzurik ikusten. Orduantxe ulertu nuen nik gaur egungo boterearen eta inkisizioaren arteko harremana. Inkisizioak formateatu egin zuen Ameriketako klase menperatzaileen mentalitatea, eta, orain, tortura eguneroko tresna bat balitz bezala ikusten dute.\nZu ere bi aldiz atxilotu zintuzten, 1976ko urrian eta 1977ko azaroan, eta diktaduraren kartzeletan ohikoa zen tratua pairatu zenuen.\nHala da. Adibidez, gibelean kolpe asko eman zizkidaten, eta medikuak esan zidan gibela kolapsatzeko arrisku bizian egon nintzela.\nEta, hala ere, inoiz esan duzu kosta egin zitzaizula zeure burua torturatutzat jotzea.\nHala da, eta hainbat arrazoirengatik. Gure aitona gerrillan borrokatu zen nazien kontra II. Mundu Gerran, eta aita komunista zen; beraz, gure etxean oso argi egon da beti militante izateak torturaren arriskua dakarrela. Beste aldetik, gure belaunaldia sarraskitua izan zen, eta bizirik iraun genuenoi iruditzen zaigu pairatutako guztia huskeria dela hil dituztenekin alderatuta.\nNola kontatu daiteke torturaren errealitatea?\nHannah Arendtek esan zuen besteak irudika dezakeena baino ezin dela kontatu, eta, hortaz, muturreko oinazea, tortura, ezin direla kontatu. Bat nator horrekin: nik kontatu ahal dizut picana nola dabilen, baina picana barrabiletan jartzea zer den ezin dizut azaldu. Eta gizarte batek ez badu torturatuen egia entzun nahi, ez du entzungo, egia hori transmititzea oso zaila delako. Ez dago torturaren argazkirik, ez dago torturaren aktarik, tortura, definizioz, denik eta jarduerarik gordeena baita. Gizarteak erabaki behar du torturatuari edo torturatzaileari sinesten ote dion.\nTortura preskribatu ezin duen delitua dela esan ohi da. Zergatik?\nGizateriari egindako delitua delako. Delitu guztiek preskribatu dezakete, gizarteak horren inguruko interesa galtzen duelako. Nik grabagailu hau lapurtzen badizut, delitu bat egiten dut, eta gizarteak badu eskubidea niri kargu hartzeko. Baina, zenbat denboraz? Bi, hiru, lau urteren ostean grabagailuak balioa galtzen du, seguru asko ibili ere ez da ibiliko, eta gizarteak ez du hura berreskuratzeko interesik. Horregatik, arrazoizkoa den denbora tarte bat igaro ostean, delituak preskribatzen du. Baina tortura ez. Grabagailua lapurtzen badizut, zeuri lapurtzen dizut; torturatzen bazaitut, gizateria osoa torturatzen dut. Ezin du preskribatu, eta ezin da amnistiatu edo indultatu.\nOrain Euskal Herrira etorri zara, eta tortura hizpide izango duten hainbat ekitalditan parte hartuko duzu.\nNiretzat Euskal Herrian oina jartzea historiaren zati garrantzitsu batean oina jartzea da, politika genoziden eta erresistentziaren ikur delako. Niretzat Euskal Herria beti izan da oso erreferentzia garrantzitsua.\nAsteon jakin dugu Estrasburgoko Auzitegiak Espainia zigortu duela, Mattin Sarasolari eta Igor Porturi «tratu ankerra» emateagatik. Zuk zer iritzi diozu epaiari?\nNik garrantzi handia ematen diot epai horri. Ez dut sinesten kasualitateetan, ezta epaileen autonomian ere. Euskal Herriko mugimenduaren garaipen itzela da.\nEspainiako Gobernuak nabarmendu du epaian tratu anker hori ez dutela tortura gisa definitu. Terminoen inguruko eztabaida hutsal baten aurrean gaude? Edo hitzen erabilera harago doa?\nPolemika hori pellokeria galanta da. Tortura ez da existitzen, kontzeptu hutsa delako; kolpeak dira benetakoak. Norbait jotzen badute, horri tortura deitu ahal diogu, edo ez, baina auzitegi batek kolpe horiek frogatutzat ematen baditu, horri nola deitzen diogun gutxienekoa da. Benetan harriturik nauka kontu horrek; ni orain arte ohituta egon naiz agintariei entzutera ez dutela jipoitu, baina jipoitu dutela onartu eta hori tortura ez dela esan? Gainditu egiten nau horrek.\nNolako ondorioak izan ditzake Estrasburgoko Auzitegiaren epaiak?\nEstrasburgoko Auzitegiak esan du bi pertsona hauek [Portu eta Sarasola] gaizkile terroristak izan arren haien kontakizuna egiazkoa dela, eta horregatik zigortzen dute Espainiako Estatua. Nik uste dut ondorio juridikoa alderantzizkoa dela: frogatuta baldin badago torturatuak izan zirela, orduan gaizkileak ote diren jarri behar da zalantzan. Zuzenbide liberalaren oinarria da hori: inor ez da errudun kontrakoa frogatu arte, errugabetasun presuntzioa suntsitzeko froga argiak behar direla, eta torturaren ondorioz lorturiko frogak ezin direla aintzat hartu. Hain kontu oinarrizkoa edozeinek uler dezake, Espainiako epaile batek ere bai.\nLehen esan duzu Amerikan Espainiako Erresumak eramanda izan zutela torturaren berri. Espainia zorretan al dago Ameriketako herriekin?\nEspainiako Estatuak hil egin gintuen 1492tik aurrera. Espainiako Estatuko faxismoak Amerikako faxismoa elikatu zuen. Espainiako Estatua neoliberalismoaz baliatu zen, eta, esaterako, Telefonicak irabazitako hamar eurotik zortzi argentinarren lanari kendutakoak ziren. Beraz, ez daitezela harritu haien kontra jotzen badugu, eta frankismoaren krimenen kereilan haiek espetxeratzen saiatzen bagara.\n«Argentinan badakigu memoriaren bataila egunero jokatzen dela»


Hegazti gripedun sai bat atzeman dute Azpeitian - Urola Kostako Hitza : Urola Kostako Hitza\nMatxinbentan atzeman dute kutsatutako sai arrea.\nH5N1 azpimotako patogenotasun handiko hegazti gripea (PHHG) duen sai arre bat atzeman dute Matxinbentan (Azpeitia). Hegazti hori animalia basatiak artatzeko Urnietako (Gipuzkoa) Arizmendi zentrora eraman zuten, ebaluatzeko. Han beste hiru sairekin kontaktuan egon zen, eta horietako bat kutsatu egin zen. Beraz, guztira hegazti gripearen bi kasu atzeman dituzte oraingoz.\nEusko Jaurlaritzak atzo kaleratutako ohar baten bidez eman du gertaeraren berri. Azken hilabeteetan, Frantzian hegazti gripearen hainbat kasu atzeman dituztenez, zaintza lanak areagotu dituzte inguruotako basozainek azkenaldian; hori dela-eta atzeman dute hegazti gripea duen saia. Ondorioz, kontrolak zorroztu dituzte orain Araba, Bizkai eta Gipuzkoan; bereziki, arrisku handiagoko eremuetan, hala nola hezeguneetan edo hegaztiak biltzen diren beste eremu batzuetan. Horrez gain, hiru foru aldundiak eta Eusko Jaurlaritza prebentzioko kontrolak egiten ari dira, infekzioak lehenago atzemateko eta balizko kutsatzeak saihesteko.\nEra berean, hegazti ustiapenetan biosegurtasun neurriak indartu dituzte, hegazti basatiekin kontakturik izan ez dezaten. Ildo beretik, etxeko hegaztiak konfinatzea gomendatu dute.\n“Pertsonentzat arriskutsua ez”\nAutokontsumorako hegaztien jabeei ere neurri horiek aplikatzeko eskatu die Jaurlaritzak. “Gaixotasun hori ez da arriskutsua pertsonentzat, baina sektorean galera ekonomikoak eragiten ditu; izan ere, ustiategi batean hegazti gripearen kasuak atzematen badira, ustiategiko hegazti guztiak hil behar dira”, azaldu du erakundeak.\nHegazti gripea gaixotasun birikoa da, eta gehienetan, hegaztiei baino ez die eragiten. Jaurlaritzaren arabera, birus horren andui batzuk oso patogenoak dira, “oso-oso kutsakorrak” hegazti espezieen artean, eta “hilkortasun tasa handia” izaten da. Espainiako patogenotasun handiko hegazti gripearen (PHHG) egungo olatu epizootikoan H5N1 azpimota da nagusi.\nEspainian, urtarrilaren 1etik aurrera, PHHGren 31 foku jakinarazi dituzte eskortako hegaztietan eta 37 kasu hegazti basatietan. Europan, berriz, 2021eko udazkenaz geroztik, birus horren 4.500 foku baino gehiago detektatu dituzte. Araba, Bizkai eta Gipuzkoan ez zen hegazti gripearen fokurik atzeman duela hamabost urte baino gehiagotik.\nJaurlaritzak adierazi duenez, hegaztien haragia, arrautzak, gibel orea edo hegaztiz egindako edozein elikagai kontsumitzea “ez da arriskutsua pertsonentzat, ezta kutsatuta egonda ere”.


Orain dela bi urte baino %16 txikiagoa da Iruñearen zor bizia - Nafarroa - euskalerriairratia.eus\nOrain dela bi urte baino %16 txikiagoa da Iruñearen zor bizia\nEuskalerria Irratia 2017-03-22 08:55\nUdal-sektore publikoaren zor biziak 86 milioi euro jo zuen –duela bi urte baino % 16 gutxiago–, eta diruzaintzako geldikinek 64 milioi –% 19 gehiago–.\nUdalak udalen arteko topaketa bat deitu du martxoaren 31rako, Aurrekontu Egonkortasunari buruzko Legea eta horrek ezartzen dituen mugak indargabetu daitezela eskatzeko.\n2016ko aurrekontu-itxierako aurreikuspenen arabera, udal-sektore publikoak –Udalak, erakunde autonomoek eta Udala partaide bakarra duten enpresek osatua– 86.051.381 euroko zor bizia dauka, hots, duela bi urte baino % 15,8 gutxiago, orduan zor horrek 102 milioi euroko kopurua gainditzen baitzuen. Diruzaintzako geldikinek –finantza-kudeaketaren eta -egoeraren adierazle nagusiak– 64,7 milioi euro jotzen dute gaur egun, hots, 2012tik honako zifrarik altuena, nahiz eta urte hartan zorra artean 115 milioi eurokoa zen.\nNahiz eta 2016ko ekitaldia 13,6 milioiko superabitarekin amaitzea espero den, eta zorra murriztu eta geldikinak igo egin diren arren, Iruñeko Udalak ezin izanen du diru hori baliatu –esaterako, inbertsio, gizarte-gastu edo enplegu publikorako– Aurrekontu Egonkortasunari buruzko Legeak ezarritako mugen erruz. Iruñeko alkate Joseba Asironek eta Tokiko Ekonomia Jasangarriko zinegotzi ordezkari Patricia Peralesek prentsaurrekoa eman dute gaur goizean datu ekonomiko horiek ezagutarazteko, eta iragartzeko datorren ostiralean, martxoaren 31n, udalen arteko topaketa bat deitu duela Udalak, Nafarroako zenbait udalekin batera, Aurrekontu Egonkortasunari buruzko Legea indargabetu dadila eskatzeko, tokiko erakundeen gastua eta diru-sarreren aurreikuspenak murrizten dituelako, eta, gainera, horiek Estatuko Aurrekontu Orokorren onespenaren menpe jartzen dituelako.\nIruñea udalekin harremanetan jarri da, eta topaketa horretan parte hartzeko gonbit egin die Tutera, Barañain, Burlata, Eguesibar, Lizarra, Tafalla, Zizur Nagusi, Antsoain, Atarrabia, Zangoza eta Erriberriko udalei, hain zuzen ere merindade-buruei eta Nafarroako udalerri populatuenei. Topaketa 09:30etik 11:30era bitartean eginen da, Iruñeko Udaletxean bertan, xede harturik elkarrekin jarduteko zenbait ekimen eta lan-dinamika zehaztea, zeinen helburua izanen baita legearen indargabetzea eskatzea, hartara lehengo egoerara itzul dadin gaurko udal-aurrekontuetako diru-sarrera eta gastuen muga.\nUdal-sektore publikoaren zor bizia, xehe-mehe\nAzken urtean 7,8 milioi eurotan murriztu da udal-sektore publikoaren zor bizia: 93.926.655 eurokoa zen 2015eko ekitaldia amaitzerakoan, eta 86.051.381 eurokoa 2016aren bukaeran. 2014an zorrak 102.092.893 euro jo zuen (gaur egun baino % 15,8 gehiago); 2013an 109.138.601 eurokoa zen (% 21,2 handiagoa), eta 2012an, zorrak goia jo zuen:115.976.715 euro (egun baino % 25,8 gehiago). Azken bi urteetan (2014-2016 tartean) zorra aurreko bietan baino (2012-2014) % 4 gehiago jaitsi da; aldi berean, udal-gastua eta inbertsioak 6 milioi eurotan eta 4,1 milioi eurotan igo dira, hurrenez hurren.\nUdal-sektore publikoaren zorreko 86 milioiak xehatuz, 72.808.444 euro Udalaren zor biziari dagokio, 13.175.000 euro Hirigintza Gerentziari, eta 67.936 euro Pamplona Centro Histórico sozietate publikoari. Udalaren zorra % 14,7 murriztu zen 2016ko ekitaldian: 78,9 milioi eurokoa zen, eta 72,8 milioikoa orain.\nHirigintza Gerentziaren zorra 17 milioi eurokoa izan da 2013ra arte, eta jaitsi egin da ordutik hona. 2014an 425.000 euro jaitsi zen (% 2,5), eta hurrengo bi urteetan 1,7 milioi urteko (% 11,2 eta 11,5, hurrenez hurren, 2015an eta 2016an).\nAzkenik, Pamplona Centro Histórico sozietatearen zorra % 69 murriztu da azken bi aurrekontu ekitaldietan. 218.560 eurotik 144.986 eurora jaitsi zen 2015ean, eta zifra horretatik 67.936 eurora 2016ko ekitaldiaren itxieran.\nAzken bost urteetako geldikin-daturik hoberena\nDiruzaintzako geldikinak dira udalen finantza-kudeaketaren eta -egoeraren adierazle nagusiak. Beraz, agerian uzten dute une jakin bateko finantzazio gaitasuna eta beharra. 2016ko ekitaldiaren amaieran diruzaintzako geldikinek 64,7 milioi euro jotzen zuten, 2014an baino % 18,9 gehiago. Gainera, datu hori azken bost urteetako (2012tik honako) onena da, nahiz eta 2012an zorra 115 milioi eurokoa zen, hots, orduko hartan diruz beteagoa zegoen “poltsa”, baina zorra ere handiagoa zen.\nAurrekontu Egonkortasunari buruzko Legea indargabetuko balitz, Iruñeko Udalak 64,7 milioi euro horiekin zer egin erabakitzeko autonomia izango luke. Joseba Asiron alkatearen aburuz, diru hori bidera liteke gastu sozialera, udal-plantilla berritzera, hiriko auzo zaurgarrienen zaharberritzea sustatzera, edo bizilagun eta elkarteek eskatutako ekipamenduak egitera.\n2016ko kontuen itxierak erakusten du diru-sarrerak % 5,4 handitu direla (201 milioi euroko kopurua jo arte); igoera hori aurreikusia zen arren, ezin izan da aurtengo aurrekontuan islatu, Egonkortasunari buruzko Legeak ez duelako uzten 198 milioi baino gehiago gastatzen. Horrenbestez, Iruñeko Udalak eta martxoaren 31ko topaketan parte hartuko duten beste udal batzuek lege hori indargabetzea eskatu nahi dute, hartara tokiko erakundeek autonomia eta arautzeko ahalmen handiagoa izango lituzkete udalerri bakoitzak sortutako baliabideak kudeatzeko.\n“Guztion arazoaren aurrean, irtenbide konpartitua”\nAlkateak azaldu duenez: “64 milioi euro ditugu geldikinetan, baina ezin ditugu gastatu. Edo ezin gastatu, behinik behin, hiriarentzat benetan garrantzitsuak diren kontuetan. Zergatik hori? Bada, Gastu Arau Orokorrak –hots, Europak inposatu eta Estatuak hertsiki aplikatutako legediak– zigortu egiten dituelako Iruñekoa bezala diru-kontuak egoera onean dituzten udalak, gastu-ahalmena mugatuz eta, trukean, zorra ordaintzea lehenetsiz”. Eta honela amaitu du: “nahiz eta erakutsi dugun badakigula gure hiria kudeatzen, sosak zorra ordaintzera bideratzera behartzen gaituzte, ongi kitatzen ari garen zorra; eta debekatu egiten digute sinesten dugun horretan gastatzea, hots, gure hiriko gehiengo sozialaren ongizatean”.\nAlkateak berak eta Patricia Peralesek gehitu dute ezen “nahi badugu udalak kudeaketa-tresna eraginkorrak izan daitezen, herritarren beharrei eraginkortasunez erantzungo dietenak, guztiz beharrezkoa dugu lege hori indargabetzea. Iruñean badakigu arazo hori Nafarroako udal guztiok pairatzen dugula eta, horrenbestez, irtenbidea ere konpartitua izan behar dela, norberaren alderdi eta ideologiaz gaindi”.


Albisteak - Argibide gehiago Meari-ren istorioari buruz\nHangzhou Meari Technology Co., Ltd. etxeko smart produktuen munduko fabrikatzaile nagusia da. Meari teknologia aurreratuetan oinarritzen da, hala nola bideo teknologian, AI, IoT, hodei plataformetan. I + G, marketina eta hornikuntza katea integratzen dituen enpresa gisa, Meari-k etxeko bideo adimenduneko irtenbide bakarrak eskaintzen ditu.\nMeari Technology-k etxeko bideo adimendun produktuak garatu eta fabrikatzeko konpromisoa hartu du eta bezeroei kalitate handiko etxeko produktu adimendunak, leihatila bakarreko segurtasun irtenbideak eta pertsonalizatutako zerbitzu bikainak eskaintzen ahalegintzen da.\nProduktuen garapenean eta teknologia berritzaileetan kontzentratzen gara eta etxeko bideo adimenduneko produktu sorta osoa jartzen dugu abian, barne kamerak, kanpoko kamerak, panoramika okerreko kamerak, bateria kamerak, kanpai adimendunak, floodlight kamera, haurtxo monitorea eta IoT bideo modulua.\nOrduan dozena bat laguneko talde txikia ginen oraindik eta gure lehen produktua Hangzhouko bulegoan garatzen genuen.\nGaur egun, ehunka langile ditugu eta Europan sukurtsalak ditugu. Gure produktuak eta zerbitzuak 150 herrialde eta eskualde baino gehiago estaltzen dituzte eta Europako eta Amerikako supermerkatu ezagun gehienetan sartu dira, hala nola Walmart, Best Buy, Home Depot, Kingfisher eta MediaMarkt. Urteroko bidalketa hamar milioi milioira iristen da, mundu osoko hamarka milioiren zerbitzura.\nMeari Technology-ren talde sortzailea I + G aditu altuek, negozio adituek eta hornikuntza kateko adituek osatzen dute esperientzia adimenduna, etxe adimendunaren, IoTaren eta bideo teknologiaren arloetan ia bi hamarkadatan. Kide nagusiak munduko segurtasun, IoT eta AI konpainia nagusietakoak dira.\nUrteetako garapenaren ondoren, Meari-k I + G talde indartsua eraiki du. Gaur egun, enpresako langileen% 40 baino gehiago I + G sailetik datoz, interfaze grafikoen diseinua, industria diseinua, egiturazko diseinua, hardware diseinua, kapsulatutako softwarea, aplikazioa, hodei plataforma eta zerbitzaria, etab.\nMeari Hangzhou-n sortu zen.\nISO 9001 eta ISO 14000 ziurtagiria izatea.\nProduktuak Europako eta Ipar Amerikako merkatuetan sartu ziren.\nBSCI ziurtagiria izatea.\nProduktuak Walmart eta Kinfisher bezalako txikizkako plataformetan sartu ziren.\nAustraliako, Japoniako eta Koreako merkatuetan sartzen hasi zen.\nRBA ziurtagiria izatea.\nGoi mailako teknologiako ziurtagiri nazionala gainditu du.\nForbes Top 100 AIoT enpresen izenean izendatua.\nHego Amerikan, Asiako hego-ekialdean eta Indian merkatuak ireki zituen.\nEtxeko bideo adimenduneko produktu sorta osoa kaleratu du, eta horietatik bateria bidezko produktuak ondo saltzen dira Amazonen.\nBulego bat sortu zuen Europan.\nUrteroko bidalketak industriaren abangoardian sartu ziren.\nBigarren belaunaldiko bateria bidezko produktuak eta Baby Monitors askatzen jarraitu zen.\nFinancial Magazine aldizkariko Evergreen saria irabazi zuen.\nOptika serieko produktuek Red Dot saria eta IF Design saria irabazi zituzten.\nMeari-k "bezeroaren eskaerara bideratutako I + G oinarritzat duen" zerbitzuaren printzipioa betetzen du eta bezero guztiei bideo segurtasuneko irtenbide bakarreko kalitate handiko erosoak eta erosoak eskaintzen saiatzen da.\nOinarri teknologikoko enpresa gisa, Meari-k bideo monitorizazio adimendunaren arloan oinarrizko teknologia ugari ditu, besteak beste:\nItxura berriaren diseinua\nEgitura Prozesu bikaina\nISP Irudiaren Rocessing Algoritmoa\nSareko lotura adimenduna\nMeari-k bideo produktuen linea osoa du, barneko kamera finkoak (Mini serie), barruko PTZ kamerak (Speed serie), kanpoko kable bidezko kamerak (Bullet seriea), kanpoko PTZ kamerak, haurtxoen monitoreak, bateria kamerak (Snap Series), atez kanpoko kamera adimendunak barne. (Bell seriea), floodlight kamerak (Flight seriea) eta etxeko beste produktu adimendunak betetzen dituzten bideo moduluak, hala nola garajeak, maskotentzako elikagailuak, ate sarrailak adimendunak, etab.\nAldi berean, Meari-k IoT produktuetara sartzeko irtenbide ugari onartzen ditu, bezeroei APP bateratua erabiltzeko aukera ematen diena etxeko produktu adimendun ugari kudeatzeko.\nBezeroak harritzen dituzten etxeko produktu adimendunak eskaintzea.\nEgin zaitez merkatuko mundu mailako lehiakortasuna duen teknologia enpresa.


Irekia Eusko Jaurlaritza - Gobierno Vasco :: Internet bidez erosi dutenak % 58 dira inkestari erantzun diotenen artean, eta horietatik ia guztiek dakite web seguru bat identifikatzen\nInternet bidez erosi dutenak % 58 dira…\n<img src="https://www.irekia.euskadi.eus/uploads/cover_photos/21288/original/20020304_01_0076.jpg" style="max-width:100%" alt="" />\n(Kontsumobidek merkataritza elektronikoaren ezagutzari eta erabilerari buruz egindako azterketaren arabera)\nInternet bidez erosten ez dutela dioten pertsonen artean, % 43k ez du egiten nahiago duelako saltokian zuzenean erostea. Beste arrazoi nabarmen bat online ez erosteko mesfidantza da (% 28).\n% 60k badaki sarean erositakoa itzultzeko eskubidea duela.\nKontsumobide-Kontsumoko Euskal Institutuak iritzi-zundaketa egin du erantzun duten pertsonek merkataritza elektronikoaren inguruan duten jakintza-maila neurtzeko. Zundaketa aurtengo otsailean eta martxoan egin da, 360 pertsona baino gehiagoko laginarekin. 18 urtetik gorakoak ziren guztiak eta Kontsumobidek Bilbon, Donostian eta Gasteizen dituen Prestakuntza eta Informazio zentroetako erabiltzaileak ziren.\nOinarrizko galdera multzo baten bitartez, Kontsumobidek inkestari erantzun dioten pertsonen artean merkataritza elektronikoaren inguruan duten ezagutza-maila ebaluatu nahi izan du, emaitzetan oinarrituz, Institutuak alor horretan egiten dituen Prestakuntza eta informazio esfortzuak modu egokian zuzentzeko.\nInkesta merkataritza elektronikoarekin lotura duten gaietan oinarritu da; horra adibideak: segurtasuna sarean; produktu bat erosi ostean dauden bermeak eta sortzen diren kontsumo gatazkak konpontzeko bideak; edo Internet bidezko zerbitzuen kontratazioa.\nJasotako datuen analisiaren ondorio nagusia da inkestari erantzun dioten % 58k noizbait Internet bidez erosi duela.\nHalaber, nabarmena da inkestatutako pertsonen erdiak baino gehiagok (% 55) web seguru bat identifikatzen dakiela; eta hauek izan dira segurtasunaren adierazle ezagunenak: giltzarrapo itxia (% 32), HTTPS:// karaktere-kateaz hasten diren web orriak (% 28) eta, azkenik, giltza (% 17).\nSegurtasunaren inguruko beste datu positibo bat hurrengoa da: inkestari erantzun dioten pertsonen artean, % 61ek dio web orriko sare bidezko dendari buruzko informazioa bilatzen duela erosketa egin aurretik, dendako webgunean edo orokorrean Interneten.\nInternet bidez erosten ez dutela diotenen artean, % 43k dio ez duela egiten zuzenean saltokian erostea nahiago duelako. Beste arrazoi nabarmen bat merkataritza elektronikoaren bidez ez erosteko mesfidantza da (% 28).\nErabilitako ordainketa metodoei dagokienez, gehien erabiltzen den sistema sare bidezko ordainketa da (% 36); horri errenboltsozko ordainketak jarraitzen dio (% 29), eta azkenik, kargu edo kreditu txartelak (% 25).\nHorretaz gain, emaitzen arabera, inkestatuak izan diren pertsonen gehiengoak (% 60) badaki sare bidezko erosketetan ere salgaiak itzultzeko eskubidea dagoela. Hala ere, inkestatuen % 18k uste du eskubide hori enpresak berme osagarri gisa eskaintzen duela erabilitako ordainketa modalitatearen arabera; eta hori ez da zuzena. Deigarria da, aldi berean, gaia ezagutzen ez duten edo zalantzak dituen pertsonen portzentajea (% 21).\nErosketa mota horiekin egon daitezkeen arazo posibleei begira, inkesta erantzun duten pertsonen laurdenak bakarrik dio sare bidezko erosketekin arazoak izan dituela. Gehien gertatzen diren eragozpenak akatsen bat duten produktuak (% 33) eta bidalketa arazoak (% 25) dira.\nArazoren bat izan duten pertsonen jokatzeko modua orekatuta dago: Pertsonen % 34k zuzenean enpresarekin konpondu du, % 32k, berriz, erreklamazio bat aurkeztuz konpondu du arazoa. Hala ere, erantzun duten pertsonen % 15ek ez dute arazoa konpontzeko neurririk hartu.\n'Merkataritza elektronikoari buruzko jakintza-maila' galdeketaren emaitzei buruzko txostena (pdf, 1,13 MB) (2014ko uztaila)\nVitoria-Gasteiz, 2014ko Abuztuak 1\nRT @CyberEuskadi: Estudio de Kontsumobide: El 58% de las personas encuestadas ha comprado alguna vez en internet http://t.co/tlFR1Nh4cO\nEstudio de Kontsumobide: El 58% de las personas encuestadas ha comprado alguna vez en internet http://t.co/tlFR1Nh4cO\n20020304_01_0076.jpg 500 KB (jpg)


Irekia Eusko Jaurlaritza - Gobierno Vasco :: Eusko Jaurlaritzak oinarri-dokumentu bat aurkeztu du Euskadin hezkuntza-eremuan akordio bat lortzeko\nEusko Jaurlaritzak oinarri-dokumentu bat…\n\nGobernu Kontseiluaren osteko prentsaurrekoa: Erkoreka, Uriarte, Beltrán de Heredia Iturria: Irekia\n\n\n\n\n\n\nGobernu Kontseiluak Euskal Herriko Poliziaren Legearen Proiektua onartu du\nHezkuntzako sailburu Cristina Uriartek oinarri-dokumentu bat aurkeztu du Gobernu Kontseiluan, “hezkuntzaren aldeko akordio” bat lortzeko. Uriartek dokumentuaren edukia azaldu du ondoren egin den prentsaurrekoan. Prentsaurreko horretan, halaber, Segurtasuneko sailburu Estefanía Beltrán de Heredia eta Eusko Jaurlaritzako bozeramaile Josu Erkoreka izan dira, eta Euskal Herriko Poliziaren Legearen Proiektua eta bileran aztertutako gainerako gaiak aurkeztu dituzte, hurrenez hurren.\nHezkuntzako sailburuak adierazi duenez, aurkeztutako dokumentuak “hezkuntza-akordio bat bultzatzeko premiari” erantzuten dio. Aurkeztutako dokumentuak, nolanahi ere, hezkuntza-agenteekin batera landutako “zoru komun bat” ezartzen du. Uriartek gogorarazi duenez, Euskal Eskola Publikoaren Legeak hogeita bost urte bete ditu 2018an, eta “beharrezkoa da euskal hezkuntza-eredua berriz pentsatu eta formulatzea eta testuinguru berrira, paradigma berrira egokitzea, euskal gizartea etorkizun hurbilean hezkuntza-eremuan ere planteatuko diren erronkei aurre egiteko prestatze aldera”. “Euskadiko Hezkuntzaren aldeko Akordioaren Oinarriak” dokumentuak hezkuntzaren testuinguru berria zein aurrean dituen erronka ugariak identifikatzen ditu. Uriartek adierazi duenez, akordioaren azken helburua honako hau da: “euskal hezkuntza-sistemaren oinarriak eta denboran iraungo duten printzipio egonkorrak finkatzea ahalbidetuko duen gogoeta partekatu bat egitea, eta asmo handiagoko helburuak (hala nola etorkizuneko Hezkuntzaren Euskal Legea) lortzeko erreferentzia bihurtzea”. Eusko Jaurlaritzak Legebiltzarrera igorriko du hezkuntza-komunitate osoaren parte-hartzearekin landu den eta joan den irailean hasitako prozesu baten ondorioa den dokumentu hori.\nBestalde, Segurtasuneko sailburuak Euskal Herriko Poliziaren Legearen bosgarren aldaketari buruzko proiektua aurkeztu du. Proiektu horretan, polizia-ereduaren alderdi batzuk sendotzeko hainbat erreforma jasotzen dira. Beltrán de Herediak zehaztu duenez, eredu horrek herritarrei zerbitzua ematea (eta herritarrei kontuak ematea) eta polizia-zerbitzuak eskubideetan berdinak diren emakumeez eta gizonez osatutako gizarte ireki, plural eta elebidun batean txertatzea ditu ardatz. Gobernu Kontseiluak onartutako testuak, besteak beste, Poliziaren Etikaren Europako kodea txertatzea eta poliziaren jardunbide egokia sustatzeko sistema sendotzea hartzen ditu kontuan, eta Polizia eta Larrialdietako Euskal Akademia polizia-segurtasunari atxikitako funtzionarioak hautatzeko organo iraunkorra izatea ezartzen du, beste zenbait ekimenen artean.\nIritsi dira Aquariuseko lehen iheslariak\nEusko Jaurlaritzako bozeramaile eta Gobernantza Publiko eta Autogobernuko sailburu Josu Erkorekak jakinarazi duenez, gaur gauean iritsi dira Euskadira Aquariuseko lehen iheslariak. Zehazki, 8 pertsona iritsi dira, eta CEAR-EUSKADI erakundearekin lankidetzan arreta eskaini ondoren, Gasteiz, Bilbo eta Tolosako etxebizitza batzuetara eraman dituzte.\nAdierazi duenez, osasun-egoera onean daude, eta harrera lasai, zuhurtasun handiz eta Espainiako Gobernuarekin koordinatuta egin da.“Euskadi herrialde txikia da, ahalmen mugatuak dituena, baina muturreko premia-egoeran iritsi diren pertsona horiei laguntzeko erabakia eta konpromisoa hartu dugu", gaineratu du.\nEra berean, bozeramaileak gaineratu duenez, 5,3 milioi euroko laguntzak onartu dira euskal GGKEek babesik ez duten edo gerra-egoeran dauden eremuetan ekintza humanitarioak egin ahal izan ditzaten.\nUrkullu-Sanchez-en arteko bilera\nUrkullu lehendakariak eta Sanchez presidentearekin atzo izan zuen bilerari buruz galdetuta, bozeramaileak esan du lehendakariak Jaurlaritzako sailburuei eskatu diela berehala harremanetan jartzeko Gobernu Zentralarekin, bi aldeetako presidenteek ezarri dituzten lerroetako akordioak ahalik eta azkarren gauzatu daitezen.\nacciones_humanitarias.mp3 behera kargatu (700 KB)\naquarius_eu.mp3 behera kargatu (800 KB)\nerkoreka_05_eu.mp3 behera kargatu (1 MB)\naquarius_eu.mp4 20 MB\nerkoreka_02_eu.mp4 30 MB\nerkoreka_05_eu.mp4 20 MB\nAnteproyecto_ley_policia_a_... 400 KB (application/pdf)\nCG_26_de_junio.pdf 300 KB (application/pdf)


Herri txikietako ehunka bizilagunek mediku kontsultarik barik jarraitzen dutela salatu dute Lekeition - Lea-Artibai eta Mutrikuko Hitza : Lea-Artibai eta Mutrikuko Hitza\nHerri txikietako ehunka bizilagunek mediku kontsultarik barik jarraitzen dutela salatu dute Lekeition\nIndependentzia plazatik hasita osasun etxerainoko bidea egin du Amorotoko, Aulestiko, Eako, Gizaburuagako, Ispasterko eta Mendexako herritarrek deitutako manifestazio zaratatsuak. Arazoa konpontzeko "berba asko" entzun dituztela esan dute, "baina ekintza gutxi ikusi".\nHerri txikietako bizilagunen manifestazioa Lekeitioko kaleak zeharkatzen.\nHerri txikietako ehunka herritarrek zeharkatu dituzte gaur [irailak 25] goizean Lekeitioko kaleak euren herrietako mediku kontsultak berriro ere zabaltzea aldarrikatzeko. Esan dutenez, “azken aldian berba asko entzun dituzte, baina ekintzarik ez dute ikusi oraindik”. Beraz, kalean jarraituko dute “harik eta lortu arte”. Gaurkoan Independentzia plazatik hasita osasun etxerainoko bidea egin du Amorotoko, Aulestiko, Eako, Gizaburuagako, Ispasterko eta Mendexako herritarrek deitutako manifestazio zaratatsuak, portutik, talatik eta Eskolapetik igarota.\nOsasun Etxearen aurrean eman dute egungo egoeraren berri. Jakitera eman dutenez, maiatzeko egoera berdinean aurkitzen dira Mendexa eta Amorotoko herritarrak. “Egoera konpontzeko ahaleginetan dabiltzala esaten dute, mediku falta dela arrazoia. Guk hori ez dugu zalantzan ipintzen, baina erantzun bat eskatzen dugu”.\nMediku falta horren atzean “Osakidetzaren aurreikuspen falta” dagoela gaineratu dute, eta Mendexa eta Amorotoko bizilagunek ez daukatela zertan aurreikuspen falta hori ordaindu. “Horregatik eskatzen dugu egoera hau berraztertzea eta berrantolatzea, herri txikiok zerbitzu hau galtzea ez dugulako onartzen”.\nOsasun zerbitzurik ezak adinekoengan oraindik eragin handiagoa daukala nabarmendu dute. “Herri txikietan zahartzaro indizea oso altua da, askok mugikortasun arazoak dituzte, eta mediku kontsultara joateko mugitu beharrak eta Lekeitiora etorri beharrak pertsona horien dependentzia egoera larritu baino ez du egiten”. Kasu gehienetan garraio publikoaren maiztasuna ere “oso eskasa” dela gaineratu dute.\n“Ez gara bigarren mailako herritarrak, eta gure herrietan mediku kontsulta berriro eduki arte kalean jarraituko dugu; geure herrietan bizi nahi dugulako eta herritarrentzako herri eroso eta bizigarriak nahi ditugulako hemen jarraituko dugu eta osasun publikoa eta kalitatezkoa herritar den denen eskubidea delako hemen jarraituko dugu”, azpimarratu dute.\nMediku kontsulta herrian manifestazioa\nErlazionatutako edukiaHerri txikietako mediku kontsultak zabalduko dituzte, “ordutegi murritzagoagaz”Herri txikietako osasun zerbitzuen egoera


bait datoz 1\n...ste, 2,6 gau. Turista gehien Kataluniatik etorri da.27o Euriteengatik etxera itzuli ezinik jarraitzen duten ...\n...>, limurtzaile) Orduan, zer, bazkaltzera etorriko zara? Desiatzen nago.\n...en da kolpetik. LEONOR eta NEKANE dira, serio datoz. Gaua ospitalean igaro dute.\n...egiten du, nerbioei eutsi ezinda. Horretan, GERMAN dator.\n...e egin zenuenean bezala... bere onera etorrita, baina oso nahastuta.\n...> du zentzurik! Lanean ari nintzen eta Lukas etorri da ni probokatzera!\nOLGA .- Eta Arraldera etortzea erabaki nuen, hiletara.\n...Bizirik zegoela esan huen. Unai mendekatzera etorria zela.\n...u eta semeari pasatzen uzten dio. Biak mutu datoz, tentsu. AITOR rek jaka uzten du esekitokian. Eta KLAUDIA l...\n...ixten du presaka, zaratarik egin gabe. Tentsu dator, arnaska.\n...KLAUDIA k ate aldera begiratzen du, ertzaina ez datorrela ziurtatzeko.\nNEKANEk ANDONI ikusi du barrutik datorrela txosten batekin bulegorantz eta presaka doa bere atzetik. I...\n...eserita, kafe kikara bana eskutan. KOLDO sukaldetik dator, kafearekin. Kafea zerbitzatzen die.\n...TOR .- Lanean ari nintzen eta gainera etorri zait.\nKLAUDIA sukaldetik dator metalezko kubo batekin eta erretzeko alkohol poto batekin-e...\n...> erori aurretik. Txistu urrun bat zerutik datorrena, eztanda bat eta kito, denbora izoztuta, edozein tokitako e...\n...>, zeren guk, hitzen prestidigitadoreok, ihesean datozenei aterperik eman ez eta, hala ere, errefuxiatu deitzeko barre...\n...>auzo alkatearekin lanen balorazioa egiten. Bereziartuak datozen hilabeteetan auzoan hainbat lan egingo dutela azaldu du; ba...\n...>gutxi ez eta, sei hilero, inspektore bat etortzen da Bangladeshetik nire langileen baldintzak ikuskatzera. Et...\n... da Mainak. Emaztearen familiak mailegatu zizkion hona etortzeko 3.000 dolarrak, “euren aurrezki guztiak”.Bazkaldu ostean, g...\n...l ilunak eta azpikontinenteko aurpegierak urrutitik etorri dela diote. Edonola, Dohuken eman dituen bi urteotan apenas...\nJone San Martin. Koreografo eta dantzaria. «Sorkuntzak beldurra eta galderak behar ditu». Egilea(k) EROSTARBE, Gorka. Berria, Euskal Editorea SM 2010 (7)\n...an da Gorputitz-en erronka nagusia. Donostiara etorri nintzenean ez nekien zer egin behar nuen, inondik inora ere...\n...>izan da erronketako bat. Jendea Viktoria Eugeniara etortzean ideia jakin batekin etortzen da, zer ikus dezakeen ideia ba...\n...> egin dudan guztiak eragina dauka. Donostiara etorri naiz lan hau sortzera, eta kontuan izan behar dut non eraku...\nGustura etorriko nintzateke. Gogoa badaukat. Nire asmoa zubi baten tankerako...\n...in koreografo asko dira beste esparru batzuetatik datozenak, eta horietako batzuk inoiz dantza egin gabeak, gainera. Da...\n...ea Viktoria Eugeniara etortzean ideia jakin batekin etortzen da, zer ikus dezakeen ideia bat eginda etortzen da. Nik pla...\n...tortzen da, zer ikus dezakeen ideia bat eginda etortzen da. Nik planteatu nahi izan dut ea zer gerta litekeen beste...\n..., hondakinen kudeaketaz hitz egitera gurera sarri etorria den Ignasi Puig Ventosa...\nMikel Arze bilbotarrak eta Patxi Araujo iruindarrak. Egilea(k) EROSTARBE, Gorka. Berria, Euskal Editorea SM 2009 (7)\nZerbait berria datorkigula seguru, eta izena ez dakit asmatua dagoen... Ziur aski asma...\n... dago ez dagoela ezer berri-berririk, dena dator aurreko tradizio baten ondorioz.\n...atzitako Zaraten artea hartaz geroztik. Geroago etorri ziren John Cage artista edota Fluxus abangoardiako mugimend...\n...>Esaterako, ni neu, berez arte plastikoetatik nator, baina soinuaren munduan bukatu dut, baita irakasle ere, et...\nPlastikaren mundutik dator Patxi Araujo (Iru�ea, 1969): �Irudigintzan hasi nintzen. Ge...\nTira, hala egon beharko genuke. Hau da datorkiguna. Geroz eta gehiago ikusiko ditugu halako kontuak, eta ez ba...\nAzken hamarkadotan gainbehera etorri da XX. mendean herrialde aberatsetan antolatutako banaketa ...\nHorien azpian dator prekariotza. "Baina ez da azpi-klase bat, lunpen-prekarioen...\nZerain: Paisaia kulturala auzolanean bizi. Egilea(k) EIZAGIRRE, Estitxu. Argia, Komunikazio Biziagoa, S.A.L 2010 (6)\n...oiektua iraunkortasunaren aldeko munduko joerekin bat datorren iradoki diogu: “Nik horiek denak ikusten ditudanean beti id...\n...en da. Urrats ekologikoaren definizioarekin ere bat dator, “alegia, euskaldun bakoitzak berez dagokigun lur zatia bai...\n...a sentitzen naiz, baina iruditzen zait berandu datozela, gu askoz aurrerago gaude. Hori gertatu zitzaidan Agenda 21...\n...ure arazoak guk konponduko ditugula, inor ez dela etorriko kanpotik arazoei irtenbidea ematera; eta hirugarrena, guk e...\n...z ere baloratzen dena auzolana da. Zerainera datorren euro bakoitzari ateratzen zaion etekina ezin da alderatu hi...\n...a unitate didaktikoak ere eskaintzen dituzte, bisitan datozen haurrekin bertako hainbat gai lantzeko (meategiak, zerrateg...\nHerrira etorrita, "Azpeitiko emaitzak ere ez dira batere onak izan", dio ezk...\n...katu, beraietatik ikasi eta aurrera egiteko"; datozen asteetan zeregin horretan murgilduko direla esan dute.\n...patu du 150. urteurrena. Azkoitikoak, esaterako, datorren urtean beteko du urtemuga. Imanol Elias zenak idatzitako ef...\n... baztertzeko prest. Diputazioaren erabaki aldaketa zetorrela zabaltzen hasi zenean, sinadura bilketa egin zuten joan den...\n...>beste alternatiba bat izan daiteke: Urrestillara etorri, zerbait hartu nahi izanez gero eta buelta, Azkoitira joate...\nUrrestillan bidegorriaren eskaera aspalditik datorren kontua da. Asmoa errealitate bihurtzeko zorian egon ondoren...\n#'Bisita eskubideak urratzen' dizkiotela salatu du Iosu Urbieta 'Pow' azpeitiar presoak. Egilea(k) UZTARRIA. , Uztarria Komunikazio Taldea 2016 (3)\n...osatzen baitie. Bisita egunetan guztiak batera etortzeko elkar koordinatzen dira, gastu ekonomikoa elkarrekin konpar...\n...aparte bisitak egin behar izateak, kanpotik datozenei ere zigor gehigarria suposatzen baitie. Bisita egunetan guz...\n...har beraien eginbeharrak dituztenez, aste bukaeran etortzen dira bisitan. Espetxeko zuzendaritzaren aldetik harturiko n...\n...eastern Oklahoma A&M College taldearekin ariko naiz datozen bi urteetan, gutxienez. Hasieran, unibertsitateek eskaintza...\n... ere beharrezkoa ikusten dugu. Zentzu horretan, datorren larunbatean Gurasos elkarteak antolatu duen manifestazioan ...\n...diaren leloa zeraman pankartaren atzetik, Zubietatik etorritako bizilagunena jarri dute, Zubietarrok erraustegiari ez zioen...\n...ela esan dute amaieran, "baina gaur arte hona zetorren zabor guztia beste herri batzuetara joango da aurrerantzean...\n...aldu izan digute, baina bere ondorioak bueltan etortzen ari zaizkigu, klima aldaketaren errealitateak erakusten dig...\n...klapena" izango dira aurrerantzean ere gakoak. Horrela, datorren urtean Azpeitian ezarriko den bilketa eredu berriak beste h...\n...rria" dela esan dute, "baina gaur arte hona zetorren zabor guztia beste herri batzuetara joango da aurrerantzean...\n...o biziko baikara Azpeitian. Baina gaur arte hona zetorren zabor guztia beste herri batzuetara joango da aurrerantzean...\n...n du nortzuk ziren, berdin du zertara zetozen, berdin du zer egin zuten aurretik, edonork du epaitua izat...\n...>biografia txikia. Gainerakoek, berriz, datorren astetik aurrera izango dute erosteko aukera, 5 euroren truk...\n...Gasteiztik autobus zerbitzua izango dute lasterketara etortzeko. Bilbotik eta Donostiatik 14:45ean abiatuko dira autobusak....\nNazioartetik etorritako korrikalariak\n...nahi dugula egin, eta horri helduko diogu datorren urteetan ere", esan du. Bide horretan, "ekarpen garrantzits...\n...baino gehiago birziklatzeko sistema jarriko dugu datozen hilabeteetan"\n% 11 hazi da Euskadira etorri den bidaiari kopurua, maiatzean. Egilea(k) ERREDAKZIOA. , Euskal Irrati Telebista 2010 (2)\n% 11 hazi da Euskadira etorri den bidaiari kopurua, maiatzean\n202.236 bidaiari etorri ziren EAEko ostatuetara iragan maiatzean, iazko hilabete be...\n...H eskaintzea haurdun dagoen emakume orori. Bat letorke jokabide hori Amerikako Ginekologia eta Obstetriziako 2007k...\n% 20 gorriagoa da Plutón, Hubble teleskopioaren arabera. Egilea(k) ERREDAKZIOA. , Euskal Irrati Telebista 2010 (1)\n...buruz, gainazal izoztuan gertatu diren aldaketak bat datoz planetaren orbitaren fase berri batekin. 248 urte irauten d...\nDatorren igandean, irailaren 13an, jokatuko da bigarren jardunaldia ...\n% 3 bisitari gehiago izan dira aurtengo sanferminetan. Egilea(k) ERREDAKZIOA. , Euskal Irrati Telebista 2011 (2)\n... eguraldi ona izan da nagusi; jende ugari etorri da, batez ere, asteburuan, eta azken egunetan toki gehiago ...\n...> da bidesarietatik igarotako ibilgailuen eta trenean etorritako lagunen kopurua kontuan hartuta.\nEusko Jaurlaritzak gutxieneko zerbitzuak ezarri ditu datorren ostegunean izango den greba orokorrerako; ospitaleetan jaie...\n% 4 bisitari gutxiago ekarri ditu Guggenheimek 2009an. Egilea(k) ERREDAKZIOA. , Euskal Irrati Telebista 2010 (3)\n...ndu dute (% 40, iazko % 34aren aurrean). EAEtik etorri ziren bisitari kopuruaren gorakada ere azpimarratu dute (% ...\n...ren, aurreko urteetan bezala, Museora gehien etorri zirenak (% 19) eta ondoren ingelesak (% 7), alemaniarrak (%...\nBisitarien jatorriari dagokionez, Estatutik etorri ziren bisitari kopuruaren sei puntuko gorakada nabarmendu d...\no Nafarroako Unibertsitatean datorren ikasturteko matrikulen prezioa %1,3 igoko da, urteko inflaz...\n...osen aurrekontua onartuko ote dituen ala ez. Datorren zapaturako pentsio duinak defendatzeko manifestazioetara de...\n%1,9. Egilea(k) EZEZAGUNA. Berria, Euskal Editorea SM 2015 (1)\n...> tasan, eta %1,9 urte artekoan. Datuak ez datoz bat Eustatek emandakoekin (%0,6 eta %2,2). Nafarroan, gober...\n%15 gutxitu da EAEra otsailean etorri zen bisitari kopurua. Egilea(k) ERREDAKZIOA. , Euskal Irrati Telebista 2009 (4)\nKataluniatik, Madrildik, Kantabriatik eta Valentziatik etorritakoen artean izan da beherakada handiena. Nekazal-etxeetan %6koa ...\n...a handiena; Galiziatik, Asturiastik eta Extremaduratik etorritakoen kopurua, berriz, hazi egin zen.\n... Kataluniatik, Madrildik, Kantabriatik eta Valentziatik etorritakoen artean izan da beherakada handiena; Galiziatik, Asturiastik...\n%15 gutxitu da EAEra otsailean etorri zen bisitari kopurua\n...dauden 480 haur sahararrei festa egingo diete datorren igandean, Donostian. Intxaurrondoko Zubiaurre pasealekuko p...\n...>dute Nafarroan A/H1N1 gripearen aurkako txertoa. Datorren ostiralean amaituko da txertoa hartzeko kanpaina. Oraingoz,...\nJAURLARITZAK LANGILEEI ESKAINITAKO SOLDATA IGOERA Datorren asteazkenean bilduko da EAEko Administrazioaren mahai oroko...\n...tziala) 2007korako, eta guztiak abonatuko dira datorren urtean.\n...jakinarazi du igo egingo dituela zergak eta tasak datorren urtean. Batez beste, %2,5 garestituko dira. Autoa aparkatze...\n%21 igo dira Uztarria.eus-eko bisitak 2015ean. Egilea(k) UZTARRIA. , Uztarria Komunikazio Taldea 2016 (3)\n...ebookek du pisurik handiena. Sare sozialetatik datoz bisiten ia %20a. Honatx bilakaera:\n...> gehiago eguneko. Gero eta bisita gehiago dator mugikorretatik eta sare sozialetatik.\n...a dute Uztarria.eus-eko bisitarientzat ere. Haietatik datoz bisiten %30 inguru. Sare sozialen kasuan, Facebookek du pis...\n...>6,6 kilo kokaina zeramatzan atxilotuak, eta Uruguaitik zetorren. Iruñeko sanferminetan droga saltzeko asmoa zuela uste du P...\n...>nagusiak Errusiatik, Herbehereetatik eta Alemaniatik datoz %14, %13 eta %12, hurrenez hurren. Esportazio gehien, berri...\n...del Fin del Mundo" saioaren ediziorik arrakastatsuena datorren igandean amaituko da. Atzoko atalak, finalaren atarikoak al...\n... egingo lukete. Eta hala, gure etorkizuna eta datozen belaunaldiena babesteko helburuarekin, berriro txapapotez z...